Predsednik Ustavnog suda BiH Zlatko Knežević našao se u fokusu javnosti nakon što je zvanično saopšteno da su se, zahvaljujući njegovom angažovanju, svi zaposleni u tom sudu vakcinisali u Srbiji, u Opštoj bolnici u Užicu.\nPrilično oštre kritike stižu mu iz redova nekih političkih stranaka iz Sarajeva, prevashodno iz SDA Bakira Izetbegovića, ali i od pojedinih tamošnjih medija.\nKao glavna zamerka Kneževiću navodi se to da je on, u trenutku dok “obični” građani BiH i dalje čekaju na dolazak prve količine vakcina, “iskoristio privilegiju rada u državnoj instituciji” kako bi organizovao vakcinisanje u Srbiji, i to ne “samo zaposlenih u sudu, nego i članova njihovih porodica, pa i partnera”.\nKnežević je u nekoliko javnih istupa izjavio da ne razume hajku koja se vodi protiv njega. On smatra da nije prekršio “ni moralne ni profesionalne kodekse”, jer vakcinisanje u Srbiji nije, kako je ponovio više puta, “dogovorio zbog ličnog interesa”, već “zbog zaštite zdravlja i života svih zaposlenih i potrebe osiguranja nesmetanog funkcionisanja Ustavnog suda”.\nU pitanju je, ocenjuje Knežević, klasična zamena teza, “zato što su oni koji su nešto uradili s ciljem zaštite svojih zaposlenih krivi i odgovorni, a svi drugi koji nisu ništa uradili amnestirani su od odgovornosti”.\nSelaković: Ništa sporno\nBez obzira na kritike koje trpi, on je izuzetno zahvalan kolegama iz Ustavnog suda Srbije na čelu s predsednicom Snežanom Marković i ministru spoljnih poslova Nikoli Selakoviću, te srpskom ambasadoru u BiH Aleksandru Đorđeviću, čijom zaslugom su uspešno vakcinisani zaposleni u Ustavnom Sudu BiH, a uskoro će biti i revakcinisani.\nTokom posete BiH i ministar Selaković je rekao novinarima u Sarajevu da ne vidi ništa sporno u tome što su zaposleni u Ustavnom sudu BiH vakcinisani u Srbiji.\n“Ne vidim da je u tome bilo šta sporno. Tu su, koliko mi je poznato, ljudi različitih verskih i etničkih pripadnosti. Mi ne pravimo nikakvu razliku”, rekao je srpski ministar.


Muta hvali kondicionog trenera i ističe ''evropski nivo'' protiv Zvezde - Sportske.net\nPobedom nad Crvenom zvezdom večeras u kragujevačkom ''Jezeru'' (90:78), Radnički je nastavio trku za treće mesto na tabeli, a ujedno i pomogao Partizanu da preuzme lidersku poziciju od ''večitog rivala''.\nRadnički je u najvećem delu meča bio bolji rival od Crvene zvezde i zasluženo pobedio, uz čak 13 postignutih trojki, što je posle meča istakao i trener Kragujevčana Miroslav Nikolić.\n''Uspeli smo da izdržimo celu utakmicu iako Zvezda važi za fizički dominantnog rivala. Zasluge za to pripadaju našem kondicionom treneru Mladenu Mihajloviću, koji je odlično pripremio ekipu.\nTakođe, krasio nas je i perfektan šut, što nije neuobičajeno kad je Radnički u pitanju. Mislim da je utakmica bila na evropskom nivou, a naš zadatak je da u narednim kolima nastavimo ovako'', poručio je Nikolić.


MULTISEKTORSKI SASTANAK ZA BORBU PROTIV DROGA - Sombor portal\nPočetna Sombor MULTISEKTORSKI SASTANAK ZA BORBU PROTIV DROGA\nMULTISEKTORSKI SASTANAK ZA BORBU PROTIV DROGA\nUdruženje „Izlazak“, u saradnji sa Kancelarijom za borbu protiv droga Vlade Republike Srbije, organizovalo je Multisektorski sastanak. Ovom prilikom predstavljen je trogodišnji regionalni projekat „Biram Oporavak“ koji će do kraja 2019. godine biti realizovan u BiH, Srbiji i Crnoj Gori, a u partnerstvu sa Svetskom federacijom protiv droga (WFAD).\nIspred Grada Sombora prisutne je pozdravila predsednica Skupštine grada Sombora Ljiljana Tica i izrazila zadovoljstvo što je i Sombor obuhvaćen jednom ovakvom veoma značajnom i korisnom edukacijom u trenutku kada su u društvu evidentni problemi osoba koje imaju zavisnosti različitih vrsta.\n„U pravo zato što još uvek postoje stereotipi i što osobe koje su zavisnici skrivaju i negiraju problem, postoje ovakve edukacije. Smatram da osobe koje zapadnu u takav problem nisu u stanju same da ga reše, a društvo ne može ostati slepo pored takvih problema“ istakla je predsednica Skupštine grada Ljiljana Tica.\nProjekat se realizuje sa ciljem da se unaprede servisi za osobe s problemom zavisnosti, sa akcentom na osobe iz manjih sredina, kao i da se povežu svi akteri unutar zajednice, kroz multisektorsku saradnju i umrežavanje, kako bi se osoba u procesu oporavka od zavisnosti zajedničkim naporima podržala i dovela na mesto njenog maksimalnog potencijala. Jedan od ciljeva je da se motivišu institucije koje nemaju direktan kontakt sa zavisnicima da se na neki način uključe i promovišu besplatnu i anonimnu telefonsku liniju – kroz letke i plakate. Važno je da svi prepoznaju zavisnost kao bolest koja je još uvek veoma stigmatizovana i ljudi se teško, zbog stida i negiranja, odlučuju da potraže pomoć u zvaničnim institucijama, što je naročito vidljivo u manjim sredinama gde se svi poznaju.\nKao jedna od glavnih aktivnosti projekta, uspostavljena je besplatna i anonimna telefonska linija, veb stranica www.biramoporavak.com i besplatno savetovalište za problematiku zloupotrebe droga.\nPredstavnici Kancelarije za borbu protiv droga Vlade Republike Srbije govorili su o važnosti multisektorske saradnje kao i o ulozi i nadležnostima Kancelarije.\nPrethodniOdržana tribina o autizmu\nSledećiFestival „Famus“ po 35. put u Sivcu


Najbolji trubaci Архиве - Trubači Milana Petrovića\nTrubaci Arandjelovac Trubaci Arandjelovac – Naš trubački orkestar Milana Petrovića dolazi isključivo vašem pozivom u Aranđelovac i van Aranđelovca! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa zadovoljstvom dolazimo za svih Read More\nTrubaci Pancevo Trubaci Pancevo – Naš trubački orkestar Milana Petrovića dolazi isključivo vašem pozivom u Pančevu i van Pančeva! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa zadovoljstvom dolazimo za Read More\nTrubaci Bela Crkva Trubaci Bela Crkva – Naš trubački orkestar Milana Petrovića dolazi isključivo vašem pozivom u Beloj Crkvi i van Bele Crkve! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa Read More\nTrubaci Austrija Trubaci Austrija – Naš trubački orkestar Milana Petrovića dolazi isključivo vašem pozivom u Austriji i van Austrije! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa zadovoljstvom dolazimo za svih Read More\nTrubaci Bec Trubaci Bec – Naš trubački orkestar Milana Petrovića dolazi isključivo vašem pozivom u Beču i van Beča! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa zadovoljstvom dolazimo za svih Read More\nTrubaci Stara Pazova\nTrubaci Stara Pazova Trubaci Stara Pazova – Naš trubački orkestar Milana Petrovića dolazi isključivo vašem pozivom u Staroj Pazovi i van Stare Pazove! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa Read More\nTrubaci Nova Pazova\nTrubaci Nova Pazova Trubaci Nova Pazova – Naš trubački orkestar Milana Petrovića dolazi isključivo vašem pozivom u Novoj Pazovi i van Nove Pazove! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa Read More\nTrubaci Indjija Trubaci Indjija – Naš trubački orkestar Milana Petrovića dolazi isključivo vašem pozivom u Indiji i van Indjije! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa zadovoljstvom dolazimo za svih Read More\nTrubaci Kobisnica Trubaci Kobisnica – Naš trubački orkestar Milana Petrovića dolazi isključivo vašem pozivom u Kobišnici i van Kobišnice! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa zadovoljstvom dolazimo za svih Read More\nTrubaci Krusevac Trubaci Krusevac – Naš trubački orkestar Milana Petrovića dolazi isključivo vašem pozivom u Kruševcu i van Kruševca! Uvek sa zadovoljstvom ćemo vas ispoštovati i imaćete vrhunsku muziku za vaše slavlje, uverite se našem umećem na trubi Naša cena dolaska je baš fenomenalna uvek sa zadovoljstvom dolazimo za svih Read More


Federalna vlada je danas, također, imenovala Jasmina Jaganjca za privremenog direktora Fonda za potporu nastradalim područjima od prirodne nepogode na teritoriji Federacije BiH, u osnivanju. On je ovlašten da, u ime Vlade BiH, obavi pripreme za početak rada Federalnog fonda, a posebno da pribavi potrebne dozvole za početak rada.\nTijekom današnje rasprave istaknuto je da u djelovanju Fonda treba maksimalno voditi računa o racionalizaciji administrativnog aparata i troškova.\nFederalna vlada donijela je danas Odluku o načinu evidentiranja prikupljenih sredstava po Zakonu o finansiranju pomoći za otklanjanje posljedica prirodne nesreće i obnovu područja zahvaćenih prirodnom nesrećom. Ova sredstva se evidentiraju se na posebnim računima Budžeta FBiH, te budžeta kantona i budžeta jedinica lokalne samouprave i koriste se isključivo za namjene utvrđene Zakonom.\nZbog načina servisiranja spoljnjeg duga i njegova evidentiranja u poslovnim knjigama Vlade FBiH, predložene izmjene i dopune Zakona bitno bi utjecale na pojednostavljenje procedure procesuiranja kreditnih aranžmana javnim poduzećima. Predloženim izmjenama stvara se mogućnost da, umjesto dosadašnje prakse zaduživanja Federacije BiH i supsidijarnog prijenosa obveza na relaciji BiH - FBiH - javno poduzeće, bude uvedena praksa izravnog zaduživanja javnih poduzeća uz izdavanje jamstava Federacije BiH. Ovakva praksa je uobičajena i primjenjuje se u većini zemalja EU.\nVlada FBiH danas je ocijenila neprihvatljivom Inicijativu Udruženja društava za osiguranje u FBiH za izmjene i dopune Nacrta zakona o izmjenama i dopunama Zakona o posredovanju u privatnom osiguranju.\nFederalna vlada se danas izjasila o četiri inicijative za izmjene zakona iz nadležnosti Federalnog ministarstva branilaca i invalida odbrambeno-oslobodilačkog rata.\nNije prihvaćena Inicijativa Savez udruženja vojnih penzionera u FBiH za donošenje Prijedloga izmjena i dopuna Zakona o prijevremenom povoljnijem penzionisanju branilaca odbrambeno-oslobodilačkog rata, uz obrazloženje da bi ponuđeno rješenje narušilo temeljna načela Zakona. To se, prije svega, odnosi na načelo jedinstvenih uslova za ostvarivanje prava kao i načina obračuna povoljnijih penzija za sve korisnike - pripadnike Oružanih snaga.\nVlada FBiH donijela je danas Odluku o prihvatanju granta namijenjenog finansiranju Projekta „Vodosnabdijevanje Čapljine”, po Sporazumu o grantu zaključenom između Bosne i Hercegovine, Javnog komunalnog preduzeća „Čapljina” d.o.o. Čapljina, te Evropske banke za obnovu i razvoj. Riječ je o investicijskom grantu Europske unije do 4.410.000 eura.\nVlada FBiH usvojila je danas izmjene Programa investiranja sredstava GSM licence za 2014. godinu za Federaciju BiH, kako bi, na ovaj način, sredstva bila preusmjerena na sanaciju šteta koje su prouzročile katastrofalne poplave u BiH.\nVlada FBiH dala je danas prethodnu suglasnost za zaključivanje Ugovora o formiranju namjenskog depozita i Ugovora o komisionim poslovima između Federalnog ministarstva energije, rudarstva i industrije i Union banke d.d. Sarajevo, te za njihovo potpisivanje ovlastila federalnog ministra energije, rudarstva i industrije. Također, istom federalnom ministarstvu je, na osnovu ovih ugovora, data i prethodna suglasnost za realokaciju na račun Union banke 7.600.000 konvertibilnih maraka s budžetske pozicije “Izdaci za financijsku imovinu - Ostala domaća pozajmljivanja”. Union banka će ova sredstva deponirati na račun namjenskog depozita.\nVlada FBiH dala je saglasnost za produženje roka važenja Memoranduma o razumijevanju, kojeg je 3. novembra 2011. godine potpisala sa „Shell Exploration Company“ B.V. - preduzećem osnovanog u Kraljevini Holandiji, do 3. novembra 2015. godine. Za potpisivanje produženja roka važenja Memoranduma ovlašteni su premijer FBiH i federalni ministar energije, rudarstva i industrije Erdal Trhulj.\nAgencija je zadužena da pripremi svoj financijski plan za period 2015. - 2017. godina u skladu sa Uredbom o procesu trogodišnjeg planiranja i godišnjeg izvještavanja u federalnim ministarstvima i institucijama.\nFederalna vlada danas je donijela i Odluku o odobravanju Federalnom ministarstvu energije, rudarstva i industrije izdvajanja 250.000 konvertibilnih maraka iz „Tekuće rezerve Vlade Federacije” ovogodišnjeg Budžeta FBiH.\nDanas je Federalna vlada dala saglasnost na Izvještaj o radu sa finansijskim izvještajem Fonda za studenske zajmove FBiH za 2013. godinu. Lani je Fond ostvario ukupne prihode od 766.388 KM, ukupne rashode od 703.108 KM, odnosno višak prihoda nad rashodima od 63.280 KM.\nVlada FBiH donijela je danas dvije odluke o odobravanju zaduženja Federacije BiH putem emisije obveznica radi prikupljanja sredstava za financiranje izdataka utvrđenih Budžetom FBiH za 2014. godinu. U prvom slučaju se radi o emisiji obvezica u nominalnom iznosu do 50.000.000 konvertibilih maraka, a u drugom o 110.000.000 KM. Usvajanjem ovih odluka stvaraju se pretpostavke za provođenje daljnjih aktivnosti na prikupljanju sredstava planiranih Budžetom FBiH za 2014. godinu.\nVlada FBiH je na današnjoj sjednici donijela odluke o odobravanju izdvajanja sredstava iz „Tekuće rezerve Vlade Federacije“ Budžeta FBiH za 2014. godinu.\nFederalnom ministarstvu energije, rudarstva i industrije odobreno je izdvajanje sredstava u iznosu od 54.238,04 KM na ime uvezivanja neuplaćenog dijela staža zaposlenika Konfekcije „Borac“ d.d. Zenica - u stečaju.\nVlada FBiH danas je izmijenila i dopunila Rješenje o imenovanju Komisije za provođenje prostupka izbora kanditata za izbor i imenovanje direktora Agencije za nadzor osiguranja FBiH. Na osnovu toga je za člana Komisije, umjesto Harisa Abaspahića, imenovan Goran Miraščić.


Ekonomija - datum: 2019-06-17 PODACI CBCG\nCentralna banka Crne Gore Smanjena likvidna sredstva banaka\nPodaci Centralne banke (CBCG) pokazuju da su prosječna likvidna sredstva banaka u aprilu iznosila 934,1 milion eura, što je 2,9 odsto manje nego u martu. Prosječna likvidna sredstva su u aprilu u odnosu na isti mjesec prošle godine pala pet odsto, prenijela je juče agencija Mina biznis.\nKoeficijenti likvidnosti za bankarski sistem u cjelini su, na dnevnom i dekadnom nivou, bili iznad propisanih minimuma, izuzev kod jedne banke koja je imala dnevne i dekadne koeficijente likvidnosti ispod propisanog nivoa.\nBilansna suma banaka na kraju aprila iznosila je 4,34 milijarde eura i bila je manja 1,5 odsto nego u martu. Bilansna suma je u odnosu na isti period prošle godine porasla 4,1 odsto.\nU strukturi aktive banaka, u aprilu su dominantno učešće od 67,9 odsto ostvarili ukupni krediti, nakon kojih slijede novčana sredstva i računi depozita kod centralnih banaka sa 18,3 odsto, dok se 13,8 odsto odnosilo na preostale stavke aktive.


Premijer Sudana podneo ostavku – BALKAN TV NOVI SAD\nHomeVestiPremijer Sudana podneo ostavku\n03/01/2022Redakcija BALKAN TVVesti, Vesti iz sveta, Za slajder0\nSudanski premijer Abdula Hamdok podneo je ostavku na tu funkciju.\nHamdok je ostavku podneo zbog političkog zastoja u zemlji posle vojnog puča kojim je usporena tranzicija ka demokratiji.\nSudanci mesecima demonstriraju protiv vojnog preuzimanja vlasti u oktobru i kasnijeg sporazuma o vraćanju premijera Abdalaha Hamdoka kojim je, po njihovom mišljenju, marginalizovan preokret ostvaren u toj državi.\nProteste je sazvao prodemokratski pokret koji je doveo do pobune protiv bivšeg predsednika Omara Al Bašira i kasnije sklopio sporazum o podeli vlasti sa generalima u mesecima posle svrgavanja Bašira.\nOdnosi izmedju generala i civila u prelaznoj vladi bili su nestabilni i na kraju su doveli do vojnog preuzimanja 25. oktobra kada je smenjena Hamdokova vlada.\nPremijer Hamdok je ponovo vraćen na mesto premijera prošlog meseca pod međunarodnim pritiskom u dogovoru koji predvidja nezavisnu tehnokratsku vladu uz nadzor vojske. Sporazum je uključio oslobađanje državnih zvaničnika i političara koje je vojska uhapsila u puču.\nProdemokratski pokret insistira na tome da se vlast preda civilnoj vladi kako bi ona predvodila tranziciju. U njihovim protestima ponavlja se slogan „Nema pregovora, nema kompromisa“, nema podele vlasti sa vojskom.\nSudanske snage bezbednosti ranije danas su nasilno rasturile proteste, a nastradale su najmanje dve osobe, saopštio je prodemokratski sudanski Lekarski komitet.\nNajmanje 56 osoba je poginulo od početka protesta, a više stotina ljudi je povređeno.


Održane izložbe ptica u Mostaru i Doboju, slijede Tešanj, Zenica i Sarajevo\nPočetni datum 30-11-2019\n• Od 15. do 17. novembra u Domu Herceg Stjepan Kosača održana je "Ornitološka izložba Mostar 2019". Učestvovalo je osam društava iz BiH sa preko 200 izložbenih ptica (egzota, kanarinaca, ptica fauna Evrope).\n• Prva ornitološka izložba u Doboju održana je od 23. do 27. oktobra u prostorijama Doma Kulture “Miljkovac”.\n• Državni šampionat Bosne i Hercegovine za ptice pjeva “MALINO” biće održan u nedjelju, 1. decembra u Tešnju sa početkom od 9 sati u prostorijama “Udruženja za uzgoj i zaštitu sitnih životinja Tešanj”, ul. Braće Pobrić br. 72.\n• U Zenici se ove godine održava 16. međunarodna i 34 međugradska izložba ptica, golubova, ukrasnih peradi, kunića i akvarijskih ribica. Izložba će se održati od 6. do 8. decembra u OŠ “Musa Ćazim Ćatić” Zenica.\n• Državna ornitološka izložba Bosne i Hercegovine biće održana u Sarajevu od 18. do 22. decembra 2019. (osbih.org, Ptice.info)\nDjeci može biti zabavno.


Krivokapić predstavio novu vladu Crne Gore, najveće iznenađenje ministarka odbrane | Blok vesti\nKrivokapić predstavio novu vladu Crne Gore, najveće iznenađenje ministarka odbrane\nKandidatkinja za ministarku odbrane je profesorka bezbednosti Olivera Injac, za ministra unutrašnjih poslova advokat Sergej Sekulović, a za potpredsednika Vlade lider Građanskog pokreta URA Dritan Abazović, saopštio je danas mandatar za sastav crnogorske vlade Zdravko Krivokapić.\nKandidatura Injac je potpuno iznenađenje jer je prema sinoćnjim informacijama koje je objavila većina crnogorskih medija kandidat za ministra odbrane bio vlasnik kompanije Cerovo Goran Đurović.\nInjac nije poznata široj javnosti, nikada se nije javno oglašavala po bilo kom pitanju, a predaje na privatnom univerzitetu.\nKrivokapić je na konferenciji u Podgorici rekao da je razgovarao sa više kandidata za mesto ministra odbrane, između ostalih sa Goranom Đurovićem.\n"Đurović je redak čovek koji se pokazao u svojoj profesiji sa kojima sam ja razgovarao. Ima izuzetne rezultate, dobrotvor i menadžer. Da bismo imali reprezente koji treba da iskažu najveću vrednost evro-atlantskih integracija ministar odbrane mora da ima kvalifikacije. Injac je napisala veliki broj radova i učestvovala je u izradi strategija bezbednosti, ne kao pripadnik Demokratske partije socijalista (DPS), nego kao ekspert. Prepoznata je kao neko ko je jedinstven i ne možete da nađete u tom delu nekog ko može da se poredi sa njom", rekao je Krivokapić.\nNa pitanje zašto je odustao od Abazovića koji je ranije slovio za ministara odbrane, Krivokapić je rekao da je njegova namera bila da, u cilju racionalizacije uprave, potpredsednik Vlade bude i na čelu jednog resora. Međutim, kako ističe, nije bilo konsenzusa političkih subjekata za to rešenje.\n"Od trenutka kada je postalo jasno da sve političke stranke, izuzev URE, imaju jasan stav da je to diskriminacija, ja sam odlučio da poštujući princip časti i pravičnosti, mesto potpredsednika ponudim Abazoviću, a da ostala mesta ponudim ekspertima", objasnio je Krivokapić.\nKrivokapić je na konferenciji za medije u Podgorici saopštio i ostatak imena koji će činiti novu Vladu.\nMinistarstso prosvete, nauke, kulture i sporta – Vesna Bratić\nMinistarstavo zdravlja – Jelena Borovinić Bojović\nVlada treba da bude izabrana 2. decembra. Mandatar je istakao da Vladu ne sastavlja niko osim njega.\n"Hipoteza koja je jedina mera izbora ovih kandidata je kompetentnost. Nijedan od kandidata nije moj prijatelj, niti rođak. Zasigurno kad bi svako od nas pojedinačno sastavljao ovu Vladu sastavio bi je drugačije", poručio je Krivokapić.\n"Posećujemo se dva puta u toku izborne kampanje. Ja zamišljam prijatelja kao nekog sa kim pojedete džak soli. Ratka Mitrovića doživljavam kao stručnjaka koji može da se nosi sa ovim izazovom", istakao je mandatar.\nPrevious articleSRPSKI VUNDERKIND ZAČEPIO USTA GRCIMA: Volim Grčku, ali od početka sam izabrao da igram za Srbiju\nNext articlePRIZNANjE ZVEZDINOM DEFANZIVCU: Milunović u idealnom timu 4. kola Lige Evrope


ELFIĆ u poseti Majklu Kirbiju ambasadoru SAD u Srbiji - SandzakHaber.Net , Sandžačke Internet Novine !\nNaslovna Vijesti ELFIĆ u poseti Majklu Kirbiju ambasadoru SAD u Srbiji\nELFIĆ u poseti Majklu Kirbiju ambasadoru SAD u Srbiji\nOd Redakcija - 26. Aprila 2013. 0 126 Podeli na Fejsbuku\ntweet Predsjednik Bošnjačke demokratske zajednice-BDZ i narodni poslanik u Skupštini Republike\nSrbije Emir Elfić danas je petak 26. aprila 2013. godine imao sastanak sa ambasadorom SAD u\nSrbiji Nj.E. Majklom Kirbijem.\nEmir Elfić predsednik BDZ\nSastanak je održan u novoj ambasadi SAD u Beogradu, a nakon nedavnog susreta u Novom\nPazaru ovo je drugi zvanični sastanak predsjednika Elfića i ambasadora Kirbija.\nNa sastanku je predsjednik Elfić upoznao ambasadora o aktuelnoj političkoj situaciji u\nSandžaku I dešavanjima oko BDZ-a, kao I o stanju nacionalnih zajednica u Srbiji. Tokom\nsastanka razgovaralo se i o teškoj ekonomskoj situaciji građana Sandžaka. Predsjednik Elfić\nje ambasadoru iznio BDZ-ov koncept oporavka privrede Sandžaka u kojem je ključna stvar stvaranje pozitivnog političkog ambijenta koji će dovesti do uslova za nove investicije I razvoj malih I srednjih preduzeća. Uvezivanje prirodnih resursa i preduzetničkih sposobnosti kroz investicije će kao posljedicu imati otvaranja novih radnih mjesta, smanjenja nezaposlenosti, kao i povećanje životnog standarda ljudi.\nAmbasador Kirbi i predsjednik Elfić su također razgovarali i o stanju nacionalnih zajednica u\nSrbiji, i tom prilikom narodni poslanik je istakao da postoje dobri zakonski okviri za poboljšanje\nprava nacionalnih zajednica, ali da se implementacija tih rješenja ne sprovodi u praksi.\nPredsjednik Elfić je obavjestio NJ.E Ambasadora Kirbija da će koalicija nacionalnih parija “Sve\nzajedno” čiji je on predstavnik u Parlamentu, nastaviti sardnju, akumulirati političku energiju\nnacionalnih zajednica, i na eventualnim narednim izborima ponovo nastupiti zajedno.\ntweet Prethodni tekstCIA kolumna – Muamer JantalasSledeći tekstJednim metkom lakše povredio majku i sestru Redakcija\tPOVEZANE OBJAVEVIŠE OD AUTORA


Vi se nalazite ovde: Naš tim\nSali je započeo rad u CHwB još 2001 godine, započevši kao asistent arhitekte kako bi postao menadžer projekta restauracija pet kula na Kosovu na projektu koji se završio 2004 godine. Kao direktor kancelarije on danas ima odgovornost za rad sa velikim brojem lokalnih kao i međunarodnih donatora, partnera i organizacija, kao i lokalnih institucija i civilnog društva. Držao je predavanja širom sveta u vezi relevantnih tema kosovskog konteksta kao što su baština, obnova i pomirenje u konfliktnim i post konfliktnim zemljama, istovremeno šireći bliske radne odnose između zemalja Skandinavije i Balkana.\nZamenik direktora i rukovodilac programa “Lokalni razvoj kroz kulturnu baštinu”\nNol Binakaj je diplomirao kao inženjer Arhitekture na Prištinskom univerzitetu na Kosovu 2005 godine, dok je specijalizaciju na temu Konzervacija i upravljanje istorijskih zgrada na univerzitetu Lund u Švedskoj završio 2008 godine. Od septembra 2005 godine započeo je rad kao arhitekta u sklopu CHwB, tačnije na konzervaciji i restauraciji Hadum Džamije u Đakovici, Kosovo. Još od tog vremena kao menadžer programa i zamenik direktora, vodio je projekte fokusirane na konzervaciju i revitalizaciju mnogih javnih i verskih objekata na Kosovu, uključujući tu: Preventivne intervencije i strukturna konsolidacija Velikog Hamama u Prištini, Konzervacija i restauracija Hamama u Mitrovici finansiranog od strane UNESCO-a, restauracija Crkve Svetog Spasa u Prizrenu u saradnji sa francuskom NVO “Patrimonie Sans Frontieres”,projekat koji je finansiran od strane UNESCO-a. Od 2012 do 2015 godine rukovodio je ekipom prilikom dokumentacije i realizacije 70 slučaja preventivnih intervencija za rizikovane objekte na celom Kosovu. Trenutno koordinira program koji se vezuje sa korišćenjem kulturne baštine za socio ekonomski razvoj.\nOn je takođe i član docomomo_international od 2016 godine.\nRukovodilac komponente “Edukacija”, menadžer projekta Prizrenske tvrđave\nSenat je studirao arhitekturu na Univerzitetu u Prištini (Kosovo) i na institutu Arhitekture i Urbanog planiranja univerzitetu u Linhenštajnu. On je angažovan u CHwB od septembra 2007 godine, gde je prvobitno radio kao asistent u okviru programa konzervacije i restauracije. Od tada on je usko povezan sa očuvanjem i konzervacijom javnih i verskih objekata na Kosovu, vodeći projekte ovog tipa kao deo programa hitnih intervencija, Očuvanje i Konzervacija Vučitrnske tvrđave, restauracija Hidrocentrale Prizrenka i na kraju Konzervacija Prizrenske tvrđave. Od marta do juna 2013 godine, Senat je bio student gost na Univerzitetu u Pensilvaniji(SAD), škola za dizajn. Profesionalno interesovanje Senata odnosi se na adaptaciji istorijskih građevina, privremenih struktura kao i građevina niskog budžeta.\nNaim je bio odgovoran za finansije, analize i žiro račune CHwB od 2011 godine. Pre toga on je radio finansije, budžet u odeljenju administracije jednog velikog broja internacionalnih organizacija koja su radila na Kosovu i to: UNOPS, Care International, IRC dhe Intercoop. Kao ekonomista sa mnogo godina iskustva on je takođe bio i kreditni analitičar za tržište na Kosovu i šef finansija u fabrici amortizera.\nArdita je započela rad u kancelariji CHwB u Prištini od septembra 2005 godine kao administrativni i finansijski asistent dok je danas odgovorna za sve administrativne zadatke operacija i projekata CHwB na Kosovu. Pre nego što se pridružila ekipi CHwB Ardita je bila deo administrativne kancelarije u Ministartvu Trgovine i Industrije u Prištini.\nEkspert Kulturnog nasleđa\nKaltrina je Arhitekta konzervator koja radi u CHwB od januara 2012 godine. Kaltrina je diplomirala na Univerzitetu u Prištini, Fakultet Građevine i Arhitekture 2009 godine. Postdiplomske studije je završila 2011 godine na Kingston University London, fakultet umetnosti, dizajna i arhitekture gde je i dobila titulu MSc u oblasti konzervacije istorijskih građevina. Pre nego je počela svoj rad u CHwB, Kaltrina je radila kao nezavisni arhitekta sa oko 7 godina iskustva u arhitektonskom dizajnu. Ona je takođe radila u Ministarstvu životne sredine i prostornog planiranja u sektoru dozvola. U CHwB, Kaltrina je angažovana na izradi plana konzervacije, interpretacije i menadžmenta Vučitrnske tvrđave, Hamama i Prizrenske tvrđave. Osim navedenog ona je menadžer Plana konzervacije istorijskog centra Vučitrna i projekata iz Fonda Prince Claus za hitne intervencije kao i koordinator Programa hitnih intervencija izvedenih na 50 građevina na Kosovu. U zadnje vreme Kaltrina je bila angažovana i na interpretaciji lokaliteta kulturnog nasleđa i kolekcija muzeja.\nArhitekta i istaživač\nMigjen je stekao titulu Master Arhitekture na Univerzitetu u Prištini 2013 godine. U CHwB je radio i kao student 2011 godine na projektu adaptacije Vučitnske tvrđave, dok je nakon što je diplomirao angažovan na konzervaiji i restauraciji istorijskih građevina, odnosno izradi projekata restauracije, pripremi predmera i predračuna kao i nadzor prilikom radova. Trenutno je istraživač na projektu “Obeležavanje lokaliteta Kulturnog nasleđa na Kosovu ”kao i učesnik u projektu adaptacije lokaliteta Kulturnog nasleđa.\nArkitekt i istaživač\nBesart Dajçi je arhitekt koji je započeo svoj rad u CHwB 2007 godine. On je diplomirao na Univerzitetu u Prištini, fakultet Arhitekture 2008 godine. Na početku je radio kao asistent programa na restauraciji nekoliko monumenata u Prizrenu finansiranih od strane EAR( European Agency for Reconstruction). Od tog vremena on je angažovan na izradi projekata kulturnog nasleđa u različitim gradovima na Kosovu i to: Kuća Shaip Paše, Kule Dečana i Junika, Most Krojača, Hidroelektrana, Prizrenska tvrđava i dr. U toku ovog perioda on je takođe bio deo nekoliko kampova restauracije organizovanih u Đirokastri (Albanija), Cluj (Rumunija) i na Kosovu.\nArkitekta i istraživač\nMerita je diplomirala 2008 godine na Arhitektonskom fakultetu Univerziteta u Prištini. Po prvi put 2004 godine u CHwB se angažuje kao student na projektu Plana konzervacije Drenoca(Dečane). Kasnije je ponovo angažovana u grupi istraživača projekta Plana konzervacije i razvoja istorijske zone Prizrena kao i u radionici za Viziju opštine Elez Han. U 2015 se ponovo angažuje u CHwB-u za specifične poslove u sklopu programa “Lokalni planovi kulturne baštine” u opštini Parteš gde je rukovodila sa nekoliko građevinskih projekata kao i organizacijom tradicionalnih festivala. Merita je takođe odgovorna i za prevode na Srpski jezik u sklopu kancelarije. Trenutno je angažovana kao arhitekta i istraživač na nekoliko komponenti programa koje sprovodi CHwB.\nRukovodilac komponente “Monitoring i baza podataka”\nErina je diplomirala na fakultetu Arhitekture univerziteta u Prištini, gde i trenutno studira post diplomske studije. Rad je započela 2014 godine u NVO Ec Ma Ndryshe, kao nadzor u direktoratu za Urbanizam opštine Priština. Pored toga na dobrovoljnoj bazi ona je postala ko-osnivač prve biblioteke fakulteta Ahitekture u Prištini. Ekipi CHwB pridružila se 2013 godine prvobitno kao praktikant u sklopu programa hitnih intervencija dok je 2015 godina počinje da radi kao arhitekta i asistent na nekoliko projekata. Od 2015 godine ona rukovodi komponentom “Obeležavanje lokaliteta Kulturnog nasleđa na Kosovu”.\nRukovodilac komponente “Učešće zajednice”\nAlban je kandidat na nivou Master na fakultetu Arhitekture univerziteta u Prištini. Njegovo angažovanje u oblasti kulturnog nasleđa počelo je 2012 godine sa učešćem na treningu “Konzervacija i korišćenje kulturnih građevina” u Vučitrnu. Kasnije je postao aktivni deo ekipe CHwB-a dajući tako profesionalni doprinos u Programu hitnih intervencija, projekat koji je baziran na preventivnim intervencijama nasleđa pod rizikom. Kasnije kao asistent na projektima učestvovao je izradi “Detaljni regulativni plan konzervacije opštine Vučitrn”, kreirajući znakove kulturne baštine ove opštine i na kraju u ulozi rukovodioca radeći na ‘Identifikovanju granica istorijskog centra Prištinev’ kao i ‘Monitoring 870 monumenata na nivou Kosova’ u toku 2016 godine. U zadnje vreme radi na stvaranju pristupa kulturnog nasleđa u okviru komponente “Učešće zajednice”. Alban je takođe 2015 godine učestvovao u “Regionalnom kampu restauracije” u Roglevu -Srbija kao i bio je bursista “Forumit Europian Alpbach”, Austria.\nRukovodilac platforme Heritage Space\nArbenita je na samom završetku studija master na Arhitektonskog fakulteta, Univerziteta u Prištini. Počela je da radi u CHwB jula 2015 godine, prvobitno kao praktikant na projektu hitne intervencije Bioskopa “Lumbardhi” u Prizrenu kao i “Džamija u Zatriću” u Orahovcu. Bila je asistent na projektu “Regulativni plan za istorijsku zone opštine Vučitrn”, na kojem su se radile detaljne analize momentalnog stanja i predlog za konzervaciju i razvoj. U poslednje vreme ona je rukovodilac ekipe eksperimentalne platforme “Heritage Space”, koju je započela CHwB Kosova i koja je namenjena mladim stvaraocima kako bi razvili svoje kreativne ideje za očuvanje i promovisanje kulturne baštine.\nOdgovorni za logistiku\nBerat je deo CHwB od 2002 godine kao službenik za logistiku. On koordinira logističke funkcije projekata koje obuhvataju oblast nabavke, transporta kao i održavanje automobila kancelarije.\nDizajner i arhitekta\nSokol je kandidat za Master na fakultetu Arhitekture, univerziteta u Prištini. Angažovao se u CHwB kao praktikant na projektu ‘Konzervacija Prizrenske tvrđave’ dok je od Novembra 2015 godina počeo rad kao arhitekt i asistent projekta ‘Adaptacija Prizrenske tvrđave’.Trenutno je angažovan na projektu ‘Obeležavanaje monumentata Kulturnog nasleđa’ i ‘ Teritorijalni sistem Kulture’.\nCHwB Kosovo Rr.Idriz Gjilani, Hyrja 4, nr.9 10000 Prishtina phone/fax: +381 38 754 866 gro.b1594496250whc@o1594496250vosok1594496250\nCultural Heritage without Borders Kosovo Office, Rr. Idriz Gjilani, Hyrja 4, nr.9, 10000 Prishtina, Kosova, Phone/Fax +381 (0)38 754 866, email: gro.b1594496250whc@o1594496250vosok1594496250


Petnaest godina nakon velikog skandala koji je potresao italijanski fudbal, čuvenog „kalčopolija“ nakon kojeg je Juventus izbačen u Seriju B zbog navodnog nameštanja utakmica, torinskom klubu ponovo preti sličan scenario.\nNaime, pre nekoliko dana sa Apenina je odjeknula vest da je finansijska policija posetila prostorije Juventusa, gde je istraživala dokumentaciju vezanu za poslovanje kluba a pod posebnom lupom su bili pojedini transferi.\nAnjeli, Nedved i Paratići\nKao sporni označeni su transferi čak 42 fudbalera, a cela priča o je dospela do Italijanske asocijacije za zaštitu prava potrošača (CODACONS), u kojoj navode da bi Juventus mogao da bude izbačen u drugi rang takmičenja, Seriju B ali i da im se pride oduzme poslednja titula prvaka Italije.\n- Ako je Juventus mimo propisa stekao prednost u odnosu na rivale sa takvom vrstom poslovanja, onda je regularnost poslednjeg prvenstava narušena. Zbog toga, nadležni će morati da intervenišu i sankcionišu krivce - rekao je Marko Donceli, prvi čovek Olimpijskog komiteta Italije koja sarađuje sa (CODACONS), a zatim dodao:\n- Juventus neće biti izuzet od kazne. Iz tog razloga i da bismo zaštitili navijaće podnećemo prijavu tužiocu da se Juventus izbaci iz Serije B i da im se oduzmu titule osvojene u vreme nezakonitog poslovanja - istakao je Donceli.\nKako je pre nekoliko dana pisala „Gazeta delo Sport“ predsednik Juventusa Andrea Anjeli, potpredsednik Pavel Nedved, bivši sportski direktor Fabio Paratiči, koji je trenutno zaposlen u Totenhemu i još troje čelnika kluba nalaze se pod istragom zbog navodnog lažnog finansijskog obračuna, koji je doveo do pronevere od čak 50 miliona evra.\nPod posebnom lupom je transfer u kojem je Juve obavio zamenu sa Barselonom, gde je u Kataloniju poslat Miralem Pjanić a za uzvrat je u Torino stigao Atrur Melo, kao i trampa sa Mančester situjem gde su razmenjeni Kanselo i Danilo.\nPo svemu sudeći Juventusu se ne piše dobro, a epilog ove priče saznaćemo uskoro.


Ko su novi privremeni čelnici OEBS? - Svet - Dnevni list Danas\nPočetna » Svet » Ko su novi privremeni čelnici OEBS?\nAlbanija koja ove godine predsedava Organizacijom za evropsku bezbednost i saradnju (OEBS) obavestila je pismom 57 država-članica da je predsedavajući OEBS-a, premijer Albanije Edi Rama, „preduzeo hitne mere da bi obezbedio operativni kontinuitet OEBS“, ugrožen neprodužavanjem mandata generalnog sekretara i šefova tri ključna tela OEBS-a.\n0Piše: Beta 19. jula 2020. 00.00 Izmenjeno: 15.48\nU pismu piše da je Rama „izuzetno ovlastio“ direktorku Centra OEBS-a za sprečavanje konflikata Tulu Irjele, koja do sada bila zamenica šefa Sekretarijata OEBS-a, da od sutra, 19. jula, obavlja samo „osnovne funkcije“ generalnog sekretara, dok nova osoba ne bude imenovana na tu dužnost umesto Tomasa Gremingera, kome je danas istekao mandat.\nTime se, napisao je Rama, „osigurava nesmetano upravljanje ljudskim, finansijskim i materijalnim resursima OEBS-a u sprovođenju njegovih aktivnosti“.\nAmbasadorka Tula Irjele, iz Finske, od početka ove godine do sada je, pored zamenice šefa Sekretarijata OEBS-a, bila i direktorka OEBS-ovog Centra za sprečavanje konflikata, odgovorna za 16 operacija OEBS-a na terenu i aktivnosti „političko-vojne dimenzije“ te organizacije. Taj centar koordinira rad tokom sukoba u regionu OEBS-a, ima mehanizam ranog upozoravanja i radi na posredovanju i rešavanju konflikata dijalogom.\nOna ima 25 godina iskustva u javnim službama i međunarodnim organizacijama u Evropi, Severnoj Americi, Aziji. Pre no što se pridružila OEBS-u, bila je i direktorka organizacije „Save the Children“ u Tbilisiju, u Gruziji, a ranije je saradjivala i s Misijom Ujedinjenih nacija na Kosovu.\nPošto se u ponedeljak ambasadori – predstavnici 57 zemalja-članica nisu dogovorili da produže mandat četvoro najviša zvaničnika, njihovi naslednici bi mogli biti izabrani tek u decembru, na ministarskom sastanku.\n„Mada ništa neće sasvim stati, ovo će definitivno oslabiti organizaciju“, rekao je ove nedelje nemačkoj novinskoj agenciji DPA jedan diplomata, zahtevajući anonimnost.\nSajt „Monitor bezbednosti i ljudskih prava“ (The Security and Human Rights Monitor, SHRM) koji razmatra pitanja relevantna za OEBS, objavio je ove nedelje da je „kriza liderstva“ produžetak slabosti uočene na neuspešnom sastanku Saveta ministara OEBS u Bratislavi decembra 2019. godine.\nSajt SHRM je preneo da su se rezerve najpre Azerbejdžana prema predstavniku za slobodu medija, a zatim gundjanje Tadžikistana i Turske na šeficu ODIHR, „odnosili i na te institucije, i na ljude koji ih vode“.\nAlbanija, Edi Rama, OEBSBeograd


Ovoliko će Tenis plaćati državnu zemlju na godišnjem nivou - RTV Santos\nOvoliko će Tenis plaćati državnu zemlju na godišnjem nivou\nTenis državnu zemlju godišnje plaća 207 evra po hektaru.\nNemačka kompanija Tenis, koja će najverovatnije na 30 godina zakupiti oranice u Srbiji, plaćaće u proseku 207 evra za hektar zemljišta godišnje, objavile su Večernje novosti.\nTenisu je za sada odobreno 2.420 hektara zemljišta u okolini Zrenjanina i skoro isto toliko u okolini Kikinde, a u tim mestima biće izgrađena i prvi objekti za uzgoj, tov, klanje i preradu svinjskog mesa.\nMinistar poljoprivrede Branislav Nedimović rekao je za Novosti da je postupak izdavanja državnog zemljišta Tenisu išao veoma sporo, jer je svaka parcela proveravana u katastru kako bi se utvrdilo da li je u procesu restitucije ili ima upisanu hipoteku koja ne može da se skine.\n„Nemačka kompanija Tenis čeka dozvole za još tri lokacije – Plandište, Vršanj i Sečanj. Njima je zemlja iznajmljena po ceni koja je veća od prosečne, oko 207 evra po hektaru godišnje, dok naši stočari dobijaju po 190 evra. Uz to, Tenis će morati da proloži obavezno i bankarske garancije“, rekao je Nedimović.\nMinistar dodaje da je Tenis tražio ukupno 15 hiljada hektara zemlje, na pet lokacija po 3.000 hektara, ali da su dobili 20 odsto manje od toga.\nAutor teksta: Novosti\nPrethodnoIzvučeno telo muške osobe iz jezera\nSledećeBez struje ostaju 5 sati\n5. decembra 2021.\t17:42\nPolaganjem venaca na spomen-ploču Drgutinu Ristiću u Zrenjaninu obeležen Dan primirja u Prvom svetskom ratu


Premeštanje oblika - PowerPoint - Office.com\nPremeštanje oblikaPrikaži sve\nKada gurnete oblik, on će se premestiti za jedan razmak iznad u koordinatnoj mreži (koordinatna mreža: skup linija koje se ukrštaju i služe za poravnavanje objekata.). Koordinatna mreža nije vidljiva u prezentaciji i linije neće biti odštampane. Guranje premešta oblik za jedan piksel (piksel: merna jedinica koju hardver za prikazivanje koristi za bojenje slika na ekranu računara. Ove jedinice, koje obično izgledaju kao male tačke, slažu slike koje se prikazuju na ekranu.) ako je izbor Prikači objekte za koordinatnu mrežu opozvan. Opcija Prikači objekte za koordinatnu mrežu poravnaće objekte po najbližem preseku koordinatne mreže, a podrazumevano je uključena i funkcioniše i kada koordinatna mreža nije vidljiva. Da biste isključili opciju Prikači objekte za koordinatnu mrežu ili izmenili razmake koordinatne mreže, na kontekstualnoj kartici SmartArt alatke, na kartici Oblikovanje, u grupi Rasporedikliknite na dugme Poravnaj. Izaberite stavku Postavke koordinatne mreže i opozovite izbor Prikači objekte za koordinatnu mrežu ili promenite broj u polju Razmak u odeljku Postavke koordinatne mreže.\nFig. 1 Prikaz rasporeda liste osnovnih blokova u SmartArt grafici, sa prikazom koordinatne mreže


Hockeyserbia , Blicsport.rs\nSa tri gola i dve asistencije, značajan doprinos plasmanu srpskih oklopnika u viši rang, dao je Marko Sretović. Iskusni 31-godišnji hokejaš je pre 10 godina napravio istovetan uspeh sa Orlovima u Novom Sadu, a sad je ponovo bio deo tima koji je ostvario veliki uspeh.\n– Zaista sam presrećan, kao i cela ekipa. Dali smo maksimum da bi stigli do ovog velikog uspeha.\nDa li ste od starta verovali u osvajanje zlata i selidbu među kvalitetnije svetske reprezentacije?\n– Da budem iskren, nismo mnogo ni razmišljali o plasmanu, jer se nije znalo da li ćemo biti kompletni, da li će igrači Crvene zvezde završiti sezonu do početka priprema, kao o ko će biti selektor. Ispostavilo se da je dolazak Kanađanina Aleksandera Dandenoa bio pravi potez, selektor je zaista pokazao da je veliki stručnjak. Napravio je kombinaciju mladosti i iskustva, ekipa je napravljena tako da je svaki igrač u ekipi tačno znao svoju ulogu.\nTokom turnira ste imali uspone i padove…\n– Da, početak je zaista bio fenomenalan, pobedili smo favorizovanu Hrvatsku, koja je važila za glavnog kandidata za zlato. Posle te velike pobede, usledilo je i malo emotivno pražnjenje, pa smo poraženi od Australije. U tom trenutku niko nije razmišljao o zlatu, ali su se stvari onda okrenule na našu vodenicu. Preloman trenutak bila je pobeda nad Kinom, do koje smo stigli iako smo bili u minusu od tri gola pred poslednju deonicu. Stigli smo do pobede golom 14 sekundi pre kraja i tad smo shvatili da možemo da napravimo nešto veliko. Usledila je velika drama protiv Španije, gde se nismo predavali nijednog trenutka, a produžetak smo izborili golom 28 sekundi pre kraja meča. Drama je dostigla vrhunac kad nije bilo gola ni u dodatnih pet minuta, pa se pristupilo penalima, a mi smo uspeli da pobedimo i obezbedimo zlato i plasman u viši rang.\nPre 10 godina ste kao mlad igrač bili deo ekipe koja je u Novom Sadu napravila isti uspeh, možete li da napravite poređenje?\n– Mislim da je ovaj uspeh mnogo veći, jer smo pre 10 godina imali pet profesionalnih klubova i mnogo bolje uslove, više ledenih dvorana, kvalitetnije stručnjake. Sad smo do uspeha stigli iz mnogo teže situacije i zato je sve lepše i slađe.\nSrpski hokej je u ekspanziji, mlađe selekcije, i do 18 i do 20 godina su takođe obezbedile plasman u viši rang. Da li su počeli da duvaju povoljni vetrovi za najbržu kolektivnu igru?\n– Raduje uspeh mlađih kategorija, to je samo dokaz da ima dosta momaka koji su talentovani i koji žele da napreduju. Sigurno je da reprezentacija sa njima ima budućnost, ali da bi se dugoročno napravila baza potrebno je da se mnogo toga uradi na infrastrukturi i da se klubovi podignu na noge. Mi sad imamo samo Crvenu zvezdu kao profesionalni klub, Vojvodina je poluprofesionalna. Potrebno je da se reaktivira Partizan, da se obezbedi više ledenih dvorana u Srbiji, bez toga ćemo teško napredovati onako kako želimo i kako se nadamo.\nZa kraj, može li Srbija sledeće godine do opstanka u višem rangu?\n– Sigurno je da nas čeka izuzetno težak posao jer je konkurencija mnogo jača, ali rivali poput Rumunije ili Holandije nisu nepobedivi. Videćemo, mnogo faktora će odlučivati, pre svega se nadam da će selektor ostati na funkciji, a sigurno je da imamo momke koji mogu da se bore za opstanak, koji možda deluje nerealno sa ove tačke gledišta, ali ne i nedostižno – zaključio je Sretović.


Ekskluzivno autorski tekst Entonija Godfrija ambasadora SAD: Drago mi je što Srbija kao regionalni lider pomaže susedima - Centar za evroatlantske studije - CEAS\nEkskluzivno autorski tekst Entonija Godfrija ambasadora SAD: Drago mi je što Srbija kao regionalni lider pomaže susedima\nObjavio Kurir 04 maj 2020 .\nKada je veliki američki romanopisac Mark Tven gostovao u Londonu kao predavač 1897. godine, neko je pustio glas da je pisac ozbiljno bolestan. Tven je kasnije čuo da su neke novine izvestile čak i da je umro, što ga je navelo da odgovori na sebi svojstven način: „Vesti o mojoj smrti su uveliko preterane.“\nOvakav odgovor pisca „Toma Sojera“ i „Haklberija Fina“, između ostalih velikih dela, javio mi se u sećanju dok sam čitao komentare nekoliko srpskih analitičara i političara, uključujući i ministre, da je kriza povodom kovida-19 premestila središte geopolitičkog uticaja iz zapadne Evrope i SAD u Peking ili Moskvu. Prijatelji, dozvolite mi da objavim da su vesti o kraju saradnje Srbije sa Zapadom uveliko preterane.\nVeć više od pola veka SAD daju najveći doprinos zdravstvenoj bezbednosti sveta. Samo u poslednjih 20 godina dale su preko 140 milijardi dolara. Isto tako, dobar deo milijarde dolara pomoći koju smo dali Srbiji od 2001. godine naovamo usmeren je u razvoj vašeg zdravstvenog sistema. I danas, kada se i sami suočavamo sa teškom situacijom, američki narod šalje pomoć Srbiji u vidu testova na koronu, zaštitne opreme i drugih hitnih potrepština. Drago mi je što vidim da Srbija velikodušno i sa zrelošću regionalnog lidera koristi svoje osnaženo zdravstvo i privredu da pruži ruku pomoći svojim susedima u ovoj krizi. SAD su beskrajno zahvalne Vladi Srbije što je nedavno pomogla američkim državljanima da se vrate kući.\nKako sam više puta naglasio tokom proteklog meseca, sva međunarodna pomoć u borbi protiv pandemije je dobrodošla i sada moramo zajedno raditi da rešimo problem. Jedino zajedničkim snagama možemo savladati ovaj virus i donekle, nadam se, vratiti se prosperitetu i normalnom životu.\nKad smo već kod toga, najjači utisak za mene ovih dana je značaj transparentnosti i istinitih informacija. U nedelju je Svetski dan slobode medija - idealna prilika da razmislimo kolika je vrednost novinarstva i slobodnog protoka informacija. SAD su osnovane kao eksperiment demokratije nasuprot tiraniji jednog neobuzdanog monarha. Zato naš ustav toliko štiti pravo na slobodu štampe. Verujemo da tamo gde je ugušena sloboda govora i sloboda medija cvetaju korupcija i tiranija.\nI ova kriza sa koronom to dokazuje. Nije bilo slobodnih i otvorenih informacija o širenju virusa kada se on tek pojavio u Kini, što je uveliko pogoršalo tragediju sa kojom se svet danas suočava. Kineske vlasti su ućutkivale medicinare koji su pokušavali da zvone na uzbunu. Neki poput dr Li Venlijanga, koji je pokušao da na samom početku upozori javnost u Vuhanu, ućutkani su. Tragično je što je i on sam preminuo od virusa.\nViše transparentnosti, bolje informisanje javnosti i obraćanje međunarodnoj zajednici za pomoć čim su se pojavili prvi slučajevi moglo je da spase bezbroj života i da omogući brz globalni odgovor bar mesec-dva ranije.\nTačno je da su autoritarni režimi možda spremniji od otvorenih društava da kontrolišu i ograniče kretanje tokom pandemije. Ali usuđujem se da tvrdim - da je bilo demokratije i slobode štampe u Kini, da su lekari kao doktor Li mogli da dignu glas, to bi pomoglo Kini i celom svetu da ovaj zdravstveni problem saseče u začetku.\nDemokratija, nezavisni mediji i vlast koja radi otvoreno i iskreno najjače su mere prevencije protiv problema kakav je kovid-19. Vladini službenici bi trebalo da imaju osećaj odgovornosti u odnosu na svoje građane i da snose odgovornost za svoje postupanje ili nepostupanje, kojim nanose štetu svojim biračima.\nZemlje sveta, uključujući i Srbiju, zbijaju redove da bi jedne drugima pomogle. To se na najlepši način pokazalo prošlog vikenda, kada je Beograd dostavio preko potrebnu pomoć Italiji. Toliko posla nas čeka ne samo da pobedimo virus već i da obnovimo svoje živote i privredu. Oporavak neće biti lak, ali sam uveren da mi to možemo i da ćemo iz ovoga izaći jači i pametniji.\nOva kriza neće uništiti ideale otvorenog, slobodnog i demokratskog društva, kao vrednosti kojima su privržene i Srbija i njeni evropski susedi. Sada, više nego ikad, moramo slediti trag svetlosti koju zrače sloboda, transparentnost i otvorenost kako ne bismo ponovili greške koje su dozvolile kovidu da uzme maha.


Pripreme za Mandelinu sahranu\nIzrazi zahvalnosti i tuge ispisani na ogromnom posteru ispred Mandeline kuće u Sovetu\nOčekuje se da će komemoraciji i sahrani prvog crnog predsednika Južnoafričke Republike prisustvovati masa svetskih lidera i poznatih ličnosti, a među njima i svi živi američki predsednici, ukoliko im zdravlje to omogući....\nJužnoafrička Republika priprema se za sahranu Nelsona Mandele, legendarnog borca protiv aparthejda, koji je preminuo pre dva dana u 96. godini života.\nPredsednik Južne Afrike Džejkob Zuma poručio je da je zemlja izgubila "wsvog najvećeg sina, ada je narod izgubio oca".\nOčekuje se da će komemoraciji i sahrani prisustvovati ogroman broj svetskih lidera i poznatih ličnosti, a među njima i svi živi američki predsednici, ukoliko im zdravlje to bude dozvolilo.\nDržavna sahrana zakazana je za 15. decembar, a telo prvog crnog predsednika Južnoafričke Republike biće položeno u njegovom rodnom mestu Kunu.\nSutrašnji dan, 8. decembar proglašen je za Nacionalni dan molitve i sećanja, dok će zvanična komemoracija biti održana 10. decembra na stadionu Soker Siti u Johanesburgu, na kojem je igrana finalana utakmica poslednjeg Svetskog kupa u fudbalu.\nHiljade ožalošćenih građana i danas nastavljaju da se okupljaju širom zemlje kako bi odali počast poznatom borcu za slobodu i jednakost. U Johanesburgu, neki od njih su pevali oslobodilačke pesme ispred kuće u kojoj je živeo Mandela, dok su se drugi upisivali u knjigu žalosti na trgu koji nosi Mandelino ime.\nOvde u Vašingtonu, komemorativna služba u čast Nelsona Mandele biće održana u Nacionalnoj katedrali, sledeće srede.


Borča povređen muškarac\nSAOBRAĆAJKA U BORČi: Teže povređen muškarac\nAutor: Glas javnosti 11.11.2021. u 07:05\nNoćas je u saobraćajnoj nesreći na putu za Crvenku u Borči, teže je povređen muškarac, star 60 godina.\nOsim još jedne lakše nezgode, nije bilo drugih većih incidenata u Beogradu.\nDežurne ekipe do 06:00 ujutru imale su 117 intervencija, od toga 14 na javnom mestu, a obavile su 28 interkliničkih prevoza kovid pacijenata i devet transporta sa kućne adrese do Infektivne klinike i Zemunske bolnice gde su trijažni kovid centri.\nDEVOJKA IZBOLA MUŠKARCA (38) U KOTEŽU: Nanela mu teške povrede\nKao i prethodnih dana, javljao se veliki broj Beograđana koji su se žalili na različite simptome, hronični bolesnici, najviše astmatičari i hipertenzičari, ali i psihijatrijski bolesnici, raspitivali su su se za savete lekara zbog svojih tegoba, a zvali su i zbog simptoma povišene temperature, prehlade ili kovida.\nHitna pomoćSaobraćajna nesreća\nOVO SU BLIZANCI (4) KOJI SU POGINULI U MAJČINOM NARUČJU: Najmlađe žrtve jezive nesreće u Bugarskoj


Zlatibor - Jesenje promocije Zlatibora file_get_contents(/var/www/mobile/zlatibor/web/assets/styles/styles.css): failed to open stream: No such file or directory in /var/www/mobile/zlatibor/web/templates/zlatibor/index.php on line 26\nTuristička organizacija Zlatibor u narednom periodu organizuje nekoliko promocija kojima najavljuje predstojeću zimsku sezonu i promoviše turističke potencijale i atrakcije "zlatne" planine.\nZa potencijalne goste i srpsku dijasporu iz Austrije, Turistička organizacija održaće promociju Zlatibora u Beču, 17. oktobra 2019. godine. Prezentacija će biti održana u 19.00 časova u "Idea House" medija centru u Beču u organizaciji Ambasade Republike Srbije, Predstavništva Republike Srpske i Zajednice srpskih klubova u Beču, a pored Zlatibora svoje potencijale predstaviće i Olimpijski centar Jahorina.\nPredstojeći vikend takođe će biti u znaku promocija jer se Zlatibor predstavlja i gostima iz Bosne i Hercegovine. U nedelju 20. oktobra u Brčkom, TO Zlatibor priprema "planinski doručak" po kome je prepoznatljiv. Događaj se održava u organizaciji serijala "Kuhinjica", Udruženja Hotelijera Brčko distrikta i Vlade Brčko Distrikta. Događaju će prisustvovati preko 80 novinara i predstavnika medija, ne samo iz Bosne i Hercegovine, već iz celog regiona.\nJesenje promocije Zlatibora X


17.09.2021 12:14 Autor: Raport.ba\nAdvokatice Jesenka Rešidović i Sabina Hota-Ćatović, obratile su se javnosti kao pravne zastupnice Edina Vranja, kojeg su vlasti Srbije uhapsile prošlog vikenda pod sumnjom da je počinio ratni zločin. Saopćenje su uputile, kako je naglešano, zbog određenih navoda i komentara koji se posljednjih nekoliko dana pojavljuju u medijima u vezi sa lišavanjem slobode Edina Vranja, prvenstveno u cilju zaštite interesa Vranja, ali i u cilju razjašnjenja određenih činjenica u onoj mjeri u kojoj u ovom trenutku mogu biti dostupne javnosti.\n“Edin Vranj lišen je slobode u Republici Srbiji dana 12.09.2021. godine. Tom prilikom, kao i prilikom dovođenja u prostorije za zadržavanje u Beogradu, omogućeno mu je da telefonskim putem kontaktira svoje advokate, podnosioce predmetnog Saopštenja za javnost, koje je Vranj još 2018. godine opunomoćio da ga zastupaju u vezi sa istragom koju je u to vrijeme Tužilaštvo BiH provodilo protiv više lica. Navedena istraga, kako je i Tužilaštvo BiH već informisalo javnost, pokrenuta je na osnovu prijava i akata dostavljenih od strane nadležnih organa, uključujući i onih iz Republike Srbije, a odnosila se na iste činjenične okolnosti i pravne kvalifikacije kao one za koje se Vranj trenutno tereti u Republici Srbiji. Takva istraga okončana je na način da je od strane Tužilaštva BiH podignuta optužnica protiv više lica, dok je u odnosu na nekoliko lica, među kojima je i Edin Vranj, donesena naredba o neprovođenju istrage.\nS obzirom da pred organima Republike Srbije mogu postupati samo advokati koji imaju ovlaštenje za takvo postupanje, odnosno advokati iz Republike Srbije, u javnosti su se pojavili navodi da je u Beogradu Vranju postavljen (dodijeljen) branilac po službenoj dužnosti. Međutim, iste noći kada je lišen slobode, Vranju je omogućeno da iskoristi svoje pravo na izbor branioca iz Republike Srbije, a ne samo da mu isti bude dodijeljen sa liste advokata. To pravo je Vranj i iskoristio, te je za svog branioca izabrao advokata sa dugogodišnjim iskustvom u predmetima ratnih zločina, uključujući i predmete vođene pred Međunarodnim krivičnim sudom za bivšu Jugoslaviju. Iste noći, izabrani branilac posjetio je Vranja, te je branilac od tog trenutka u svakodnevnoj komunikaciji i saradnji sa punomoćnicima Vranja u Sarajevu, kao i sa konzularnim predstavnicima Bosne i Hercegovine u Republici Srbiji. Ukoliko se ukaže potreba za uključenjem i drugih advokata iz Republike Srbije u odbranu Vranja, i takav eventualni angažman će se desiti po izboru Vranja ili članova njegove porodice”, navodi se u saopćenju advokatica.\nS druge strane, ističu advokatice, u Bosni i Hercegovini punomoćnici gdin Vranja sarađuju sa nadležnim organima i institucijama u Bosni i Hercegovini, te vjeruju da će isti, u okviru svojih nadležnosti, žurno poduzimati sve neophodne radnje u svrhu postizanja potpune i efikasne saradnje pravosudnih organa Bosne i Hercegovine i Republike Srbije.\n“Na takvu saradnju obje strane obavezuju međunarodni i međudržavni ugovori i protokoli, te međunarodne konvencije, uključujući i Evropsku konvenciju o ljudskim pravima i temeljnim slobodama.\nPunomoćnici Edina Vranja izražavaju zahvalnost brojnim prijateljima Vranja, kako u Bosni i Hercegovini, tako i u Republici Srbiji, koji su pružili i pružaju nesebičnu i konkretnu pomoć Vranju. U potpunosti svjesni opravdanog interesa građana i medija za predmetne događaje, punomoćnici Vranja ovim putem upućuju molbu za razumijevanje da se, u skladu sa zakonskim odredbama, te u cilju zaštite prava i interesa Vranja, u ovoj fazi postupka ne mogu u javnost iznositi detalji iz istrage koja je vođena u Bosni i Hercegovini, niti detalji iz trenutnog postupka pred organima u Republici Srbiji”, piše u saopćenju.\nTagovi: Edin Vranj hapšenje Jesenka Rešidović Sabina Hota-Ćatović Srbija\nTeška opskura, ali pije joj priča vode. Karleuša brutalno izvrijeđala Cecu: "Živi u kući sazidanoj od pobijenih i opljačkanih Bošnjaka, Hrvata, Srba…"\nVučiću je danas rođendan. Televizije su prenosile bizarne scene sa proslave


Državljanin BiH u Lisabonu besplatno dao sirijskim izbjeglicama stan na korištenje – Haber.ba\nDržavljanin BiH u Lisabonu besplatno dao sirijskim izbjeglicama stan na korištenje\nDržavljanin BiH, koji nije želio otkriti svoj identitet, a koji je izbjegao u Lisabon tokom rata u BiH, sada je odlučio pomoći sirijskoj porodici iz Halepa. On im je besplatno dao na korištenje svoj stan!\nSirijska porodica - The Wire\nAleeda, njegovu ženu Nauiroz i njihovo dvoje djece još uvijek proganjaju slike razaranja njihovog grada kao i užasi rata u Siriji. Nakon što su izbjegli u Lisabon veoma su se teško snalazili, dok nisu naišli na pomoć dobrih ljudi, piše “The Wire“…\nJedan od njih bio je i Abdool Valik iz Islamske organizacije u Lisabonu koji je pomogao porodici da se navikne na život u glavnom gradu Portugala, te je preko svog prijatleja, državljanina BiH, uspio da im pronađe stan.\nAleed i njegova porodica žive u Lisabonu već godinu dana, ali on još uvijek nije uspio pronaći posao. Portugalske vlasti dale su Aleedu i Nauiroz rok od dvije godine da nauče lokalni jezik i pronađu posao kako bi mogli dobiti privremeno državljanstvo.\nHalep, nekada prelijep grad, sada je samo ruševina, a Aleed ističe da militanti koriste islam kao izgovor za nasilje.\n“Islam je religija mira. Zato su militanti Islamske države ništa drugo do prevaranti”, rekao je Aleed.\nTeme:državljanin BiH, Halep, izbjeglice, izdvojeno, Lisabon, migranti, promo, Sirija, sirijska porodica


BRZINOM SVETLOSTI: Sa ovim internetom skinućete bilo šta za nekoliko sekundi\nDanski naučnici stvorili su novu generaciju optičkih vlakana koji mogu da prenose rekordnih 43 terabita u sekundi. Sa 32 terabita u sekundi, raniji rekord su držali stručnjaci Karlsrue tehnološkog instituta u Nemačkoj.\nSVET KOJI DOLAZI: Živećemo u neboderima koje će nadzirati dronovi\nDistopija Pol Šadeson sa naučnicima pokušao da pretpostavi kako će izgledati metropole 2084. godine i ta budućnost nije baš privlačna.\nObjavljeno 01 avgust 2014\nNE CEPAJTE FOTKE: Ova aplikacija sa slika briše neželjene goste!\nAko vam je neko svojom pojavom uništio lepu uspomenu, sada ga možete izbrisati i iz glave i iz života roku od 48 sati. Zbogom slučajnim prolaznicima kroz kadar, ali i bivšim ljubavnicima sa fotografija na kojima ste ispali savršeno!


Stručnjaci kažu da korist od vakcine prevazilazi njene rizike.\nDa bi preporuka stupila na snagu i deca mogla da se vakcinišu potrebno je da je odobri direktorka CDC Rošel Valenski.\n- Rizik od kovida je previsok i pretežak za našu decu i daleko veći nego što su mnoge druge bolesti protiv kojih ih vakcinišemo - rekla je Valenski, prenosi Rojters.\nTakođe, hospitalizacija dece je tokom talasa izazvanog delta varijantom virusa znatno povećana.\nZatvaranje škola ima negativan uticaj na socijalno i mentalno zdravlje dece, rekla je ona i dodala da vakcinacija dece može mnogo toga da promeni.\nAmerička Agencija za hranu i lekove odobrila je hitnu upotrebu vakcine za decu od pet do 11 godina u petak i to u dozi od po 10 mikrograma. Deci od 12 godina i starijima daje se 30 mikrograma.\nImunizacija dece mogla bi da počne već ove nedelje.\nGRANICA SE POMERA: FDA odobrila Fajzerovu vakcinu za decu od 5 do 11 godina\nvakcina protiv korone CDC korona virus vakcinacija dece Fajzer Biontek Fajzer-Biontek vakcina Fajzer vakcina vakcinacija dece protiv koronavirusa


Neposredan povod za oglašavanje Odbora za prava deteta je izveštavanje medija od 4. maja, o slučaju seksualnog zlostavljanja maloletnog deteta od strane oca. Javnost je, bez ikakve potrebe, do detalja bila obaveštavana o zlostavljanju deteta i nesreći u kojoj je dete živelo, te Odbor ocenjuje da mediji, prilikom iznošenja detalja ovog slučaja, nisu vodili računa o štetnim posledicama koje takav način izveštavanja ostavlja na samu žrtvu.\nOvo nije prvi primer zloupotrebe informacija iz privatnog života žrtve u medijima i time unižavanja ljudskog dostojanstva, kroz kršenje novinarskog kodeksa.\nImajući u vidu značaj medija u borbi protiv nasilja u porodici, a pogotovo protiv nasilja nad decom, smatramo da prevashodni cilj u informisanju mora biti zaštita žrtve i ukazivanje na pojave koje društvo ne sme da zataškava, a ne podizanje tiraža na račun dubokih ljudskih nesreća.\nU tom smislu Odbor upućuje poziv Savetu za suzbijanje nasilja u porodici Vlade Republike Srbije, Zaštitniku građana, Povereniku za zaštitu ravnopravnosti i Savetu za štampu (kao nezavisnom telu koje okuplja izdavače, vlasnike medija i novinare) da reaguju, kako bi se sprečilo senzacionalističko izveštavanje o slučajevima nasilja nad decom.


PREGOVORI SA BANKAMA PRI KRAJU - Glas Podrinja\nJAVNO-KOMUNALNO PREDUZEĆE „VODOVOD ŠABAC’’\nRukovodstvo Javno-komunalnog preduzeća „Vodovod Šabac“ privodi kraju pregovore sa poslovnim bankama u vezi sa kreditiranjem priključka na vodovodnu i kanalizacionu mrežu.\nPrema rečima direktorke ovog preduzeća Daniele Lovrin Gavrilović uskoro bi trebalo da se postigne dogovor i potpiše ugovor sa jednom poslovnom bankom koja bi ponudila najpovoljnije uslove za kreditiranje.\n- Želimo da se što više naših sugrađana priključi na postojeću mrežu i to po najpovoljnijim uslovima. Kada govorimo o tim uslovima, ideja je da to bude minimalna kamata za kreditiranje priključenja na mrežu - rekla je direktorka Vodovoda.\nPriključak na vodovodnu mrežu košta 450 evra u dinarskoj protivvrednosti i plaća se na 36 mesečnih rata, dok je za priključenje na kanalizacionu mrežu potrebno izdvojiti 600 evra.\n- Kada je reč o priključenju na kanalizacionu mrežu, građani su do sada morali odmah da daju polovinu iznosa od 300 evra u dinarskoj protivvrednosti, a ostatak na rate. Sada želimo da građanima olakšamo pristup već izgrađenoj mreži i da ceo iznos od 600 evra bude kreditiran i to sa minimalnom kamatom - naglasila je Lovrin Gavrilović.\nNa teritoriji grada Šapca slobodni kapaciteti za priključenje na vodovodnu mrežu su oko 3.500 domaćinstava, a za kanalizacionu oko 1.800.


Prijava sezonskih radnika od sada bez papira i samo uz JMBG - Računi.rs\nSezonske radnike u poljoprivredi od ove godine poslodavci će moći da angažuju elektronski, putem portala www.sezonskiradnici.gov.rs. Pojednostavljena procedura podrazumeva da uz upis JMBG-a radnika, označe vrstu posla, bilo da je reč o branju, sadnji, orezivanju ili drugom, kao i da u kalendaru izaberu dan ili više dana tokom kojih će raditi. Na sezonskim radovima je angažovano između 65.000 i 80.000 građana i praksa je pokazala da čak 95% radi na crno. Ugovor na papiru više neće biti potreban, a sama procedura trajaće manje od 10 minuta u odnosu na pet sati koliko je zahtevala registracija po ugovoru o privremenim i povremenim poslovima. Izdatak za porez i doprinose niži je za čak trećinu u odnosu na prethodni model i iznosiće 300 dinara dnevno. Novi zakon i portal kreirani su u saradnji s NALED-om i uz podršku Nemačke razvojne saradnje (GIZ) tokom 2018.\n- Zahvaljujem na podršci usvajanju jedne od ključnih mera Nacionalnog programa za suzbijanje sive ekonomije i realizaciji važnog koraka u digitalizaciji javne uprave. Novi sistem je pokazatelj posvećenosti Vlade Srbije zaštiti prava radnike i stvaranju uređenog sistema za privredu, potvrda odgovornog vođenja državnih finansija i predstavlja pobedu za sve tri strane – izjavila je premijerka Ana Brnabić na predstavljanju portala, u sredu 16. januara 2019, na konferenciji kojoj su prisustvovali ministri Zoran Đorđević i Branislav Nedimović, direktorka Poreske uprave Dragana Marković i ambasador Nemačke Tomas Šib.\n- Nakon studijskih poseta Hrvatskoj i Mađarskoj, pokrenuli smo inicijativu pred Vladom i obezbedili podršku GIZ-ovog Otvorenog regionalnog fonda za modernizaciju opštinskih usluga za rad na reformi i izradu portala. U narednih nekoliko meseci sprovešćemo 60 obuka za poslodavce i institucije i podržati uspostavljanje servisnih centara u lokalnim samoupravama za pomoć poljoprivrednicima u korišćenju platforme. Ulazak makar polovine sezonaca u legalne tokove bi u narednih pet godina doneo ne samo budžetske prihode od 15 miliona evra već i podsticaj da rešenje proširimo na građevinarstvo i turizam – izjavio je predsednik UO NALED-a Vladimir Novaković povodom predstavljanja portala.\nIzvor: Uzmi račun\nPoreska uprava objavila uputstvo za primenu testa samostalnosti\nGuverner NBS i ministar pravde potpisale Protokol o elektronskoj razmeni podataka


O TELENORU NOVOSTI NOVOSTI I SAOPSTENJA TELENOR POTENCIJALNO UTIČE NA POVEĆANJE BROJA KORISNIKA INTERNETA U SRBIJI\nKorišćenje mobilnog Interneta u Srbiji se razvija velikom brzinom, besplatan Internet na telefonu u prvih sedam nedelja aktiviralo više od 282 000 građana\n27. novembar 2010 – Prema statističkim podacima koje je objavila Opera Softver, Srbija je na prvom mestu među vodećim evropskim zemljama u pogledu porasta broja poseta Internet stranicama preko mobilnog telefona i broja korisnika, pri čemu svaki korisnik u proseku pretraži 385 stranica mesečno. U Srbiji, Telenorovi korisnici Opere dnevno u proseku otvore oko 80 Internet stranica, odonsno 2400 mesečno.\nPrema ovim podacima, korišćenje mobilnog Interneta u Srbiji razvija se velikom brzinom, zahvaljujući saradnji kompanije Telenor i Opere, kroz uslugu „Telenor klik“. Besplatni Internet na mobilnom telefonu u prvih 11 nedelja, otkada je predstavljena ova usluga, aktiviralo je više od 282 000 građana. Oko 50 odsto ljudi u Srbiji nikada nije koristilo Internet, prema istraživanju Republičkog zavoda za statistiku, a u Evropi 18 odsto. Aktiviranje ove usluge u Srbiji potencijalno može uticati na poboljšanje te statistike.\n„Uvođenje usluge ‘Telenor klik’ sa Operom predstavlja pravu malu revoluciju, jer je zahvaljujući njoj mobilni internet dostupan za sve stanovnike Srbije koji koriste standardne mobilne telefone. Drago mi je što smo uspeli da integrišemo Operu Mini, društveni i mrežni agregator, upravljenje saobraćajem u mreži, pristup internetu putem telefona i odgovarajući sadržaj internet medija u jedinstvenu uslugu ‘Telenor klik’ koja ima više od 237 000 aktivacija“, kaže Marek Slačik, direktor marketinga u Telenoru u Srbiji.\nU julu 2010. Bilo je 20 000 aktivnih Telenorovih korisnika Opere mini, da bi nakon aktiviranja usluge „Telenor klik“, taj broj u oktobru bio 120 000.\n„Mobilni internet je sve popularniji u Srbiji, a Telenor je prvi operator koji je ispratio ovaj trend. Velika potražnja za tim, zajedno sa uslugom Telenor klik, omogućiće Srbiji da zadrži mesto među vodećim evropskim zemljama u pogledu mobilnog pristupa internetu“, kaže Lars Bojlesen, generalni direktor Opere.\nPrema podacima Republičkog zavoda za statistiku za 2010. godinu, 82 odsto domaćinstava u Srbiji ima mobilni telefon, 39 odsto ima Internet priključak, a gotovo 22 odsto koristi Internet sa mobilnog telefona. Te cifre pokazuju da postoji još prostora za njegovo širenje. Istraživanje o elektronskim komunikacijama u domaćinstvima u Evropi za 2010. pokazuje da 87 odsto domaćinstava ima mobilni telefon, 57 odsto ima Internet priključak, a 56 odsto koristi Internet sa mobilnog telefona.\nVisoka cena, nedovoljna kontrola troškova, izgled veb stranica neprilagođen malom ekranu i spor protok glavni su razlozi za izbegavanje Interneta na telefonu. Usluga „Telenor Klik“, koja Telenorovim korisnicima omogućava besplatan pristup Internetu i sa jednostavnijih modela mobilnih telefona, aktivira se prosleđivanjem SMS poruke sa tekstom „Klik“ na broj 9000 i prihvatanjem uslova korišćenja u povratnoj poruci putem linka. Ponuda obuhvata Telenor pretraživač Opera Mini, koji omogućava pregled veb sadržaja kao na računaru i Telenor Komunikator, koji objedinjuje pristup imejl servisima, socijalnim mrežama i čet na jednom mestu. Nakon promotivnog perioda cena će biti 290 dinara sa porezom.\nPretraživač Opera Mini koristi servere za prilagođavanje sadržaja veb sajtova za prikaz na mobilnom telefonu i smanjuje Internet stranice do odgovarajuće veličine, ne menjajući pri tome način na koji se ta stranica koristi. Kompresija veličine preko Opere Mini iznosi do 90 odsto, što znači da gotovo 1500 megabajta Internet stranica može da se pretražuje preko Opere Mini, a da korisnik ne prekorači granicu od 150 megabajta.\nU Strategiji razvoja širokopojasnog pristupa u Republici Srbiji do 2012. godine, kао jedan od važnih strateških ciljeva izdvaja se smanjivanje razlike stope penetracije širokopojasnih priključaka između Republike Srbije i razvijenih evropskih zemalja. Kao osnovni problemi pristupa Internetu navode se loš kvalitet mreže, nefleksibilni sistem tarifiranja usluga i relativno visoke cene. Rešenje se nalazi u podsticanju slobodnog nadmetanja na telekomunikacionom tržištu i proširenju skupa usluga које operator može da ponudi krajnjem korisniku.\nVeća dostupnost Interneta doprinela bi bržem razvoju privrede i društva i kreiranju novih radnih mesta, što je i pokazala Analiza društvenog i ekonomskog uticaja Interneta u privredama u razvoju, koju je za Telenor sprovela konsultantska kuća Boston Consulting Group.


Kosovo i BiH prednjače sa džihadistima | Radio Televizija BN\nKosovo i BiH prednjače sa džihadistima\nNemački list "Zidojče cajtung" navodi danas da Kosovo, odakle je u ratovima na Bliskom istoku poginulo već više od 40 ljudi, i Bosna sa više od 30 poginulih, prednjače u regrutaciji džihadista sa Balkana i ističe da se u Srbiji preduzimaju mere, koje predviđaju i desetogodišnju robiju, kako bi se islamskim grupama otežala i sprečila regrutacija boraca.\nBosna i Hercegovina 06.10.2014 | 07:51\nNemački list piše da, "kao i u drugim siromašnim balkanskim zemljama sa visokom stopom nezaposlenih, i na Kosovu raste uticaj radikalnih snaga" i da je, prema procenama kosovske bezbednosne službe i američke CIA, u ratovima na Bliskom istoku bilo 150 ljudi sa Kosova.\nList navodi da je, pored 150 ljudi sa Kosova, reč i o 140 osoba iz Albanije, 30 iz Crne Gore i 20 iz Makedonije.\n"Balkan je, pored zapadnih zemalja sa brojnom muslimanskom manjinom, kao što su Francuska, Belgija i Engleska, postao jedan od glavnih oblasti za regrutaciju u Evropi boraca za Islamsku državu (ID) i druge radikalne grupe", piše list, navodeći kao primer Bosnu, u kojoj živi 40 odsto muslimana.\n"U toj zemlji, sa 40 odsto muslimana, postoji još od vremena bosanskog rata, početkom devedesetih godina prošlog veka, veza sa radikalnim islamom. Tada su došli muslimani iz celog sveta da bi svojoj braći po veri pomagali u borbi protiv Srba. Proteklih godina su se islamske fondacije, često sa saudijskim novcem, pojačano angažovale u Bosni. Neka sela, kao što je Gornja Maoča, važe za islamsku tvrđavu", piše Zidojče Cajtung.\nList navodi da je bosanska policija, pre nekoliko godina, procenjivala broj radikalnih islamista na više od 3.000 ljudi i da je početkom septembra sigurnosna služba BiH saopštila da postoje indicije da je do 340 bosanskih islamista bilo u ID ili drugim radikalnim grupama u Siriji ili Iraku.\nViše od 30 njih je poginulo, prenosi list.\nUkazujući da je na Bliskom istoku više od 40 kosovskih Albanaca izgubilo život u ratovima, list piše da su kosovske vlasti u avgustu i septembru u raciji uhapsile oko dvanaestak navodnih veterana ID i agitatora, kao i 15 islamista, osumnjičenih za terorizam, kršenje ustava i potpaljivanje religiozne mržnje.\nMeđu uhapšenim su i Fuad Ramići, vođa islamske partije Lisba, kao i 12 imama, među njima i prištinski imam Shefćet Krasnići, a ta akcija naišla je na podršku američke vlade, podseća ZC i piše da, međutim, neki posmatrači na ceo taj slučaj gledaju sa skepsom, jer se "predsednik kosovske vlade Hašim Tači i njegova partija DPK godinama nisu tako loše razumeli sa islamistima".\n"Muslimani iz Evrope ubijaju i umiru za ID. Mnogi od njih dolaze iz Bosne, Srbije i Kosova. Vlade odgovaraju talasom hapšenja, takođe i protiv imama", piše ZC.\n"Čak su i građani Srbije, koja je pretežno nastanjena pravoslavcima, išli na Bliski istok", piše ZC i ukazuje da je, u najmanju ruku, nekoliko mladih muškaraca iz Novog Pazara, sudeći prema izjavama očajnih roditelja, proteklih godina išlo na Bliski istok.\nOvaj nemački list objašnjava da u Sandžaku živi muslimanska manjina i da je tamo jedan poziv na Fejsbuku izazvao pažnju - reč je o pozivu, kako se kaže, da muslimani u Novom Pazaru osnuju mudžahedinsku armiju, da bi branili region od srpskih nacionalista.\nPrema navodima lista, srpski nacionalisti kritikuju već nekoliko godina rastuću javnu ulogu islama u Novom Pazaru i poziv je bio reakcija na komentar jednog srpskog nacionaliste.\nList navodi da Srbija, kao i druge balkanske zemlje, želi u sledećim sedmicama da pooštri svoj Krivični zakon, kako bi islamskim grupama otežala regrutaciju boraca, uz zatvorski kaznu prekršiocima i do 10 godina.\nSlične zakone imaju i Bosna i Makedonija, a Albanija, Kosovo i Crna Gora pripremaju te akte, navodi list i piše da je, prema procenama tajnih službi i londonskog Centra za studije o radikalizaciji, više stotina islamista iz ovog regiona bilo u ID i sličnim grupama u ratu.\nKada je reč o Makedoniji, list navodi da je predsednik te države Georgi Ivanov krajem septembra iskoristio svoj govor u Ujedinjenim nacijama da pozove Evropsku uniju i NATO da što pre prime njegovu zemlju, jer u protivnom postoji opasnost da radikalni islamisti ispune "vakuum" na Balkanu.\nIslam ne može nikoga unazaditi samo unaprijediti saznaj više o Islamu i današnjoj nauci pa onda reci ko ide iza koga samo što neko ide krivim putem i prlja Islam.


Sastanak u Parizu odložen do daljeg\nPredsednici Srbije i Kosova sa Federikom Mogerini na jednoj od prošlih rundi dijaloga, Foto: video grab\nSkup u Parizu, na kojem je trebalo da se sastanu najviši predstavnici Srbije i Kosova u prisustvu francuskog predsednika Emanuela Makrona i nemačke kancelarke Angele Merkel, je odložen, potvrđeno je u pres službi nemačke Vlade redakciji Dojče velea.\nUz potvrdu da je sastanak koji je najavljivan za 1. juli odložen, ističe se da će Nemačka i Francuska ostati u bliskom kontaktu sa Kosovom i Srbijom.\nVest o odlaganju Pariza potvrdio je danas i predsednik Srbije Aleksandar Vučić, koji je rekao da sastanak neće biti održan jer prištinska strana ne želi da razgovara o važnim pitanjima, to jest o ukidanju taksi na robu iz Srbije.\nKosovski mediji su objavili da su se zvaničnici vlada Srbije i Kosova sastali u sredu u Berlinu uz posredovanje Nemačke, sa ciljem da odblokiraju dijalog Beograda i Prištine.\nKosovsku delegaciju predvodio je šef kabineta kosovskog premijera Seljim Seljimi, dok je na čelu srpske delegacije bio direktor Vladine Kancelarije za Kosovo, Marko Đurić.\nObraćajući se iz Minska, gde se nalazi u službenoj poseti Belorusiji, Vučić je rekao da oko toga nema nikakve tajne i da je to trebalo da bude pripremni sastanak za skup u Parizu:\n"Marka Đurića sam poslao ja da učestvuje u pripremi tog sastanka. Rekao sam da Srbija bude konstruktivna, da mi želimo nastavkak dijaloga, da je jedina stvar važna da se ukinu te takse koje su anticivilizacijske Ali, kao što sam rekao Albancima nije padalo na pamet da ukinu takse i nema rezultata", rekao je Vučić u obraćanju medijima u Minsku.\nKako će novi vrh EU rešavati pitanje Kosova?\nTom prilikom Vučić je rekao i da su Nemci i Francuzi dobro razumeli ko ne želi dijaliog, ko ga koči i ko bi želeo da se umesto Evrope dijalogom bavi samo neko drugi.\n"Mi ne kažemo da taj neko drugi ne treba da se pita mi samo kažemo da ne može samo taj drugi da se pita. Reč je naravno o SAD", dodao je Vučić.


Mnogi su u dilemio da li su preležali koronu.Ova tri simptoma pokazuju da ste imali ali i pobedili korona virus | INFO PRES\nNaslovna INFO PRES Mnogi su u dilemio da li su preležali koronu.Ova tri simptoma pokazuju...\nMnogi su u dilemio da li su preležali koronu.Ova tri simptoma pokazuju da ste imali ali i pobedili korona virus\nJoš uvek nam je nepoznat virus, ali…\nSimptomi korona virusa predmet su mnogih istraživanja, i najčešće slušamo o temperaturi, kašlju, mada nauka priznaje i dijareju i osip po koži.\nIstraživanje sprovedeno na Kraljevskom koledžu u Londonu pokazalo je da ljudi koji su preležali koronu imaju simptome koji se nakon toga zadržavaju nedeljama, ponekad i mesecima, a među njima je stalni osećaj umora, prenose agencije.\nStudija simptoma korona virusa pokazala je da je oko deset odsto onih koji su preležali kovid prijavilo da se nedeljama kasnije oseća umorno, neispavano i bezvoljno.\nMeđu simptomima koje su prijavili posle bolesti su i ubrzan rad srca i bolovi u mišićima.\nPošto se o korona virusu ipak još uvek ne zna dovoljno, što često podvlače i naši stručnjaci iz Kriznog štaba, lekari ipak savetuju da oni koji jesu, ili misle da jesu preležali koronu, ne pokušavaju baš odmah da se vrate u „normalan“ režim života.\n„Prioritet bi trebalo da bude odmor i umanjen stres, a ne mnoštvo obaveza i treninzi,“ prenosi „Metro“.\nBBS O KORONI:\nU zemljama bivše Jugoslavije registrovano je više od 48.000 slučajeva korona virusa.\nU svetu je do sada korona virusom zaraženo oko 13,6 miliona ljudi, a preminulo je više od 580.000. Oporavilo se gotovo 7,6 miliona ljudi, pokazuju podaci Džons Hopkins univerziteta.\nManji broj ljudi imaće ozbiljnije posledice.\nOd pojave prvih slučajeva u Kini prošlo je skoro šest meseci, a jedna od glavnih nepoznanica i dalje su prenosioci virusa koji nemaju simptome.\nMarija van Kerkov iz Svetske zdravstvene organizacije (SZO) rekla je da su, prema dosadašnjim saznanjima, retki slučajevi da asimptomatski prenosioci zaraze druge ljude.\nAli je istakla da su ta saznanja zasnovana na relativno malom broju istraživanja.\nTo se podudara sa nalazima istraživanja, sprovedenom u jednom italijanskom selu u epicentru epidemije, koja pokazuju da je 50 – 75 odsto zaraženih bilo asimptomatsko, ali su predstavljali „strašan izvor“ zaraze.\nBosna i Hercegovina – dežurni telefoni u kantonima unutar Federacije BiH i u Republici Srpskoj – 0800 50 555 i savetodavna linija „Plavi telefon“ 0800 50 305 i sajt Instituta za javno zdravstvo\n„Koliko god bili slični, grip i korona se baš u temperaturi i razlikuju. Dok grip nastupa naglo i temperatura odmah skoči i bude visoka, korona se postepeno razvija, temperatura je u početku blago povišena i polako raste, kao i ostali simptomi“, piše na sajtu.\nPrethodni tekstNASTAVLJA SE CRNI NIZ, SITUACIJA U SRBIJI SE NE SMIRUJE: Preminulo 11, na respiratoru 187, čak 396 NOVIH SLUČAJEVA\nSledeći tekstGojković: Otklonjeni zaostaci u radu laboratorija, rezultati i preko aplikacije


Povratak fusnote ' Kosovo pod zvezdicom u deklaraciji\nIzvor: B92, 17.Maj.2018, 17:34\nSofija -- Lideri EU i država članica sa partnerima Zapadnog Balkana, na samitu u Sofiji usvojili su Deklaraciju i Aneks u kojoj je Kosovo spomenuto sa fusnotom.\nU jednoj od tačaka Aneksa stoji: "Podržati borbu protiv nekažnjivosti kroz podršku Mehanizmu za međunarodni krivični tribunal i Kosovu(*)".\nInače, objašnjenje za fusnotu glasi: “Ovaj natpis ne prejudicira status Kosova i u skladu je sa Rezolucijom 1244 i mišljenjem MSP o kosovskoj deklaraciji >> Pročitaj celu vest na sajtu B92 << o nezavisnosti”.\nLideri EU usaglasili su na Samitu EU i Zapadnog Balkana u Sofiji deklaraciju u kojoj EU potvrđuje nedvosmislenu podršku evropskoj perspektivi Zapadnog Balkana. Šta sve piše u deklaraciji iz Sofije - pročitajte OVDE.\nPredsednik Aleksandar Vučić izjavio je u Sofiji da se nada da će se doći do rešenja za KiM koje će biti prihvatljivo građanima Srbije.\nKako je rekao, daće sve od sebe i boriće se da do toga dođe.\n"Želim da verujem da će Srbija u narednom periodu imati dovoljno snage, ukoliko bude postojala volja za komproimisom na drugoj strani, da dođe do rešenja koje će biti prihvatljivo za njene građane, a koje se tiče Kosova i Metohije."\nPovratak fusnote - Kosovo pod zvezdicom u deklaraciji\nIzvor: Vesti-online.com, 17.Maj.2018\nLideri EU i država članica sa partnerima Zapadnog Balkana, na samitu u Sofiji usvojili su Deklaraciju i Aneks u kojoj je Kosovo spomenuto sa fusnotom...U jednoj od tačaka Aneksa stoji: "Podržati borbu protiv nekažnjivosti kroz podršku Mehanizmu za međunarodni krivični tribunal i Kosovu(*)"...Inače,...


Junajted grupa: Apsurdna izjava Ane Brnabić - Društvo - Dnevni list Danas\nPočetna » Društvo » Junajted grupa: Apsurdna izjava Ane Brnabić\nJunajted grupa: Apsurdna izjava Ane Brnabić\nIzjava premijerke Ane Brnabić da ne može od monopola SBB da ima Telekom provajdera apsurdna je, ističe u reakciji Junajted grupa.\n1Piše: Danas Online 28. juna 2019. 14.30\nKako navode, u svakom domaćinstvu gde je prisutan SBB, moguće je uvesti i Telekom. Nelegalno je nešto drugo, naime, domaćinstva koja nemaju izbor su upravo na području gde je Telekom kupio kablovske operatore.\n„U mnogobrojnim gradovima i opštinama građani ne mogu da dobiju mogućnost izbora programa SBB. Ukoliko premijerka bude želela da se uveri da za SBB postoje zabranjene opštine, rado ćemo joj dostaviti spisak. Za početak može da ode do Gornjeg Milanovca i sazna kako lokalni moćnici iz Srpske napredne stranke zabranjuju da SBB uopšte pristupi potrošačima“, navodi se u saopštenju Junajted grupe.\nOni navode da premijerka Ana Brnabić u bilo kom trenutku može da uvede Telekom provajdera, jer oni nikako ne mogu da spreče takvu odluku, niti bi to radili, jer su kompanija koja se zalaže za slobodno tržište.\n„Neobično je takođe da se Junajted grupi od premijerke spočitava “siva zona” poslovanja. U svakom trenutku od 2003. godine smo imali državne revizore, a kao dodatnu kontrolu i međunarodne revizorske kuće. Svake godine smo dobijali potvrdu o redovnosti našeg poslovanja u svih ovih 16 godina, uključujući i sve obračune poreza koji su na vreme plaćeni. Ako Vlada na čelu sa Anom Brnabić ima nameru da nam nešto retroaktivno naplati, jer poručuje da ne plaćamo dovoljno, to će svakako biti poruka svim stranim investitorima i insitucijama u Srbiji i Evropskoj Uniji“, navodi se u saopštenju.\nOni ističu da kompanija Junajted grupa plaća sve što je predviđeno zakonom i da više od toga ne mogu, jer bi bilo nezakonito.\n„Junajted grupa je uvek bila u vlasništvu najvećih svetskih investicionih fondova i EBRD, kojima je najveći prioritet integritet poslovanja. Kao najbolji pokazatelj našeg zakonitog i uspešnog poslovanja stoji i činjenica da smo 2014. prvi put izdali obveznice na međunarodnom tržištu kapitala od 475 miliona evra i tako postali prva kompanija sa teritorije bivše Jugoslavije koja je izdala obveznice. To je bila još jedna potvrda poverenja investitora na međunarodnom tržištu kapitala u finansijske izveštaje naše kompanije“, ističe se u reakciji Junajted grupe.\nOni navode da su i prošli put, kada ih je premijerka kritikovala u inostranstvu za monopol iznoseći neistinite informacije, rekli da su lako proverljive i da RATEL-u raportiraju svaki podatak koji su ikada tražili i plaćaju sve naknade koje su propisane.\n„Ne ulazeći u namere svih izjava i neistina izrečenih na naš račun od najviših funkcionera Srbije, Junajted grupa će i dalje nastaviti da radi poštujući sve zakone Srbije i Evropske unije. Za lidersku poziciju na tržištu, kao i uvek, borićemo se vrhunskim kvalitetom usluga i raznovrsnom ponudom za sve korisnike“, navode iz Junajted grupe.\n„Pretpostavljamo da će i ovaj naš odgovor, na koji po Zakonu o informacijama imamo pravo, biti sakriven u svim medijima pod kontrolom vlasti, kao nastavak pritiska na našu kompaniju“, kaže se u reakciji United grupe.\nAna Brnabić, junajted grupa, reakcija\n28. juna 2019. u 14.35\nJa imam SBB kući, a u mom komšiluku ovde u Valjevu moguće je imati i jedno i drugo, naravno da ih boli SBB mreža, tu se vidi realno stanje na televiziji kanali koji se ne klanjaju Vučiću, N1, NovaS, TV Šabac, Naša, i da internet je mnogo bolji i 5739393 puta brži od telekoma….


Manifestacija "Starogradska zima" trajala je od 17. decembra do 23. januara, a tokom ovog perioda građani su mogli da uživaju u fantastičnom programu za sve generacije\nSada, kada smo došli do samog kraja ove fantastične manifestacije, Radoslav Marjanović, predsednik opštine Stari grad ponosno je istakao da je manifestacija Starogradska zima nadmašila očekivanja svih.\n— Iza nas je 36 dana vrhunskog provoda na Starogradskoj zimi. Osluškivali smo želje naših građana u cilju da ova Starogradska zima zaista bude ono što će im se urezati u sećanje i zaista postati mesto najlepših uspomena. Počev od koncerata velikih imena kao što su Sergej Ćetković, Lexington bend, Balkanike, Leontine i hora Čarolije, programa za najmlađe, gastro specijaliteta, pa sve do predstava i kreativnih radionica, Park Vojvode Vuka bilo je mesto osmeha, novih prijateljstava, ljubavi i prave praznične atmosfere i slobodno možemo reći da smo nadmašili očekivanja svih. Čak i kada je uoči Srpske Nove godine otkazan muzički program usled nepovoljne epidemiološke situacije za građane smo organizovali sjajnu zabavu uz poštovanje svih mera i ulepšali praznike sjajnom atmosferom po kojoj je Beograd prepoznatljiv rekao— je Radoslav Mrajanović.\nNaravno, Starogradska zima bila je mesto zabave za sve generacije, te su i za naše starije posetioce bile organizovane igre i aktivnosti za seniore.\nA posebnom ugođaju i domaćinskoj atmosferi doprinele su i gastro gućice najboljih beogradskih restorana gde ste tokom prethodnih 36 dana mogli da isprobate najukusnije specijalitete i omiljena pića.\nTAGOVI: Starogradska zimaBeogradUspomeneNova godinaPrazniciProslava


Amerikanac Met Savickis ojačava bedem Veprova - Kragujevac Wild Boars\nKragujevac Wild Boars > News > Aktuelno > Amerikanac Met Savickis ojačava bedem Veprova\nAmerikanac Met Savickis ojačava bedem Veprova\n– Izabrao sam Divlje veprove jer sam želeo da budem deo tima sa pobedničkom kulturom i linijašima koji žele da uče i dovedu svoju igru do savršenstva. Mislim da ovdašnji igrači imaju ogroman potencijal i da uz još detaljnije treninge i neke nove vežbe, mogu da budu najbolja ofanzivna linija u Evropi – rekao je Savickis.\n– Znam da Vajld borsi na oba fronta beleže odlične rezultate i da bi trebalo da nastave sa uspesima i ove godine. Takođe su prepoznatljiv brend i van granica Srbije, ljudi znaju za njih i importi sa kojima sam pričao su oduševljeni vremenom provedenim u Kragujevcu. U timu vlada sjajna porodična atmosfera u šta sam se već uverio iako još uvek nisam stigao. Menadžment kluba je takođe odličan i znaju šta je potrebno da se napravi veliki tim. Njihovo znanje o američkom fudbalu je ogromno – dodao je Savickis.\n– Čvrsto verujem da uspeh timova počinje iz „rovova“. Ako imate dobru ofanzivnu liniju, ona će učiniti da skil igrači budu još bolji i obrnuto. Mislim da mogu pomoći ofanzivnoj liniji Veprova da ubaci napad ovog tima u još veću brzinu i kada to učinimo, ofanziva Veprova će biti još zanimljivija za gledanje i drugi klubovi će pokušati da je imitiraju – zaključio je Savickis.


Dekontaminacija srpsko-albanskih odnosa – Međunarodni Institut za Bezbednost\nDekontaminacija srpsko-albanskih odnosa\n15 јуна, 2021 Vesti\nI Nikola Pašić i Esad paša imali su ideju da povežu Srbe i Albance, u to vreme najčvršćom i najefikasnijom vezom – železnicom. Davne 1914, deo njihovog tajnog sporazuma, potpisanog u Nišu, bio je i gradnja pruge od Srbije do Drača. Međutim, rat, opšta međunarodna pometnja i političke smicalice učinili su da od ovog projekta ne bude ništa, ali dobra ideja ume da čeka onoliko koliko je potrebno da bi postala stvarnost. Makar i 107 godina.\nToliko je trajao vakum u kojem u odnosima Srba i Albanaca nije bilo nijednog strateškog koraka napred. Toliko već traje period u kojem dva najveća balkanska naroda, svako na svojoj strani, beleže isključivo mrtve, raseljene i uhapšene kada je reč o protoku ljudi, a od protoka kapitala srušene kuće i spaljena imanja. Preostale dve fundamentalne slobode zajedničkog evropskog tržišta – protok roba i usluga svesno nećemo pominjati, ne samo zato što su beznačajne između Srba i Albanaca, već što su jednako tragične svih proteklih 107 godina.\nAlbanski premijer Edi Rama pomenuo je nedavno četiri evropske slobode u kontekstu Srba i Albanaca, ali bez pominjanja mrtvih i uhapšenih, rušenja i spaljivanja. Postavio ih je kao alternativu etničkim podelama i čvrstim granicama, konceptima koji su do sada prevladavali u odnosu dva naroda: “Dati svima priliku da budu slobodni da se kreću, trguju, da imaju mogućnost da pomeraju kapital, usluge i, po meni, tu se radi pre svega o ukidanju granica”.\nU jednom od do sada najotvorenijih intervjua za “srpsko tržište” (Euronews Srbija), albanski premijer žestoko je zagovarao i srčano branio projekat mini-šengena, koji je pokrenuo sa srpskim predsednikom Aleksandrom Vučićem i makedonskim premijerom Zoranom Zaevom. U oktobru će se navršiti dve godine otkako su njih trojica u Novom Sadu otvorili priču o mini-šengenu, odnosno o zoni otvorenih granica za četiri evropske slobode, maloj imitaciji evropskog integrativnog modela zajedničkog tržišta.\nAli i pre inicijative o mini-šengenu, Srbija i Albanija pokušale su da na novi način urede svoje odnose, jer su procenile da možda ipak postoji alternativa stogodišnjem konfliktu. Sa prvim velikim sastankom poslovnih ljudi iz Srbije i Albanije u Nišu 2016. (Vučić i Rama bili su pokrovitelji) poklapa se početak velikog rasta međudržavne robne razmene. Od tada do danas ona je porasla za čak 70 odsto, a u međuvremenu oko hiljadu srpskih firmi uspostavilo je biznis sa partnerima iz Albanije. Građani obe zemlje mogu da prelaze granicu bez pasoša, odnosno samo sa ličnom kartom. Prošle, pandemijske, godine, u Albaniji je letovalo pet do šest puta više srpskih turista nego godinama pre toga.\nApsolutne brojke su i dalje male, trgovina i investicije nisu velikog obima, broj turista je i dalje nizak, ali trendovi rasta su zapanjujući. Oni pokazuju da imamo na delu veliko otvaranje Srbije i Albanije jedne prema drugoj. Barijere padaju i uskoro će samo od Srbije i Albanije, od njihovih poslovnih interesa zavisiti da li će i koliko iskoristiti mogućnosti koje im se pružaju. Baš kao između bilo koje druge dve zemlje koje žele da sarađuju i imaju otvorene granice.\nDa li će, međutim, ovaj oprobani recept za obostrani napredak biti dovoljno delotvoran protiv duboko ukorenjenih predrasuda, mitova, ali i nerešenih političkih pitanja? Moguće je da će ekonomsko otvaranje kolabirati pod snagom kosovskog pitanja, na primer, ili animoziteta koji su se taložili kroz istoriju. Ali, vredi pokušati.\nSrbija i Albanija u bliskoj budućnosti sigurno neće približiti stavove oko Kosova. Čak ni onda kada (ne ako) Beograd i Priština budu sklopile kompromisni sporazum na kojem se radi već čitavu deceniju. Ali da li je to barijera koja treba da drži na čekanju ekonomsku saradnju, protok ljudi, robe i kapitala? Trendovima rasta koji probijaju plafon pokazalo se da za takvo čekanje nema nikakvog razloga. Nema razloga ni za čekanje na gradnju auto-puta od Niša do Drača, osim ako ti “razlozi” nisu u sferi okoštalih mitova da će se Albanci okoristiti o Srbiju i da Srbi ne treba sa njima da imaju nikakva posla.\nProjekat otvaranja vode dvojica pragmatičnih lidera, Srbin i Albanac, na osnovu precizne računice koja im se poklopila. I jedan i drugi žele da integrišu svoje zemlje u Evropu, a to ide dosta sporo. Šta možemo da uradimo u međuvremenu da to ne bude puko čekanje, uz povremene ćuške ispod rebara, jer tako Srbi i Albanci rade jedni drugima već jako dugo? Odgovor je u otvaranju, gde god je moguće, gde god za to ima opipljivog razloga i gde god to donosi korist i jednima i drugima.\nI Vučić i Rama imaju za ovakvo otvaranje podršku svojih građana. Oni se već godinama sastaju, razgovaraju, sarađuju, biraju reči kad govore jedan o drugom i za to ih niko ne kažnjava, naprotiv. Vučić u Srbiji ima veću podršku nego što je imao pre prvog sastanka sa Ramom, a Albanac je u aprilu ponovo pobedio na izborima, iako već godinama radi zajedno sa Vučićem. Srpski predsednik je po mnogo čemu bliži partner Ediju Rami nego što je to Aljbin Kurti, iako bi po istoriji, predanju, nacionalnom osećanju moralo da bude drugačije.\nU Raminoj Tirani bili su zaprepašćeni Kurtijevom avanturom kada je ne samo došao da glasa u albanskoj prestonici, već je na aprilskim izborima kandidovao svoje Samoopredeljenje za parlament Albanije. Ovaj nacionalni ekspanzionizam iz 19. veka nema nijednu dodirnu tačku sa pro-evropskom Albanijom 21. veka koju gradi Edi Rama. A gradi je zajedno sa Aleksandrom Vučićem, ne u konfliktu sa njim. Važi i obrnuto.\nJako liderstvo Vučića i Rame, podudarnost njihovih vizija i strategija za Balkan, a naročito za raspetljavanje izuzetno komplikovanih i kontaminiranih odnosa Srba i Albanaca, važna je istorijska šansa, koja se ne ukazuje često i bila bi tragedija ako bi bila propuštena. Srbi i Turci bi i dan-danas bili zaokupljeni mitovima, zulumom, hajducima i naticanju na kolac, da se u jednom istorijskom trenutku na istoj frekvenciji nisu našli Aleksandar prvi i Kemal-paša Ataturk. Presekli su nerazmrsive istorijske čvorove i otvorili potpuno novi put za dve velike balkanske države. Beograd i Tirana imaju šansu da ponove ovu dobru istorijsku situaciju, a njihovi lideri već rade na tome.\nMožda će završetak poslednjeg od 384 kilometra dugog auto-puta između Niša i Drača biti satisfakcija Pašiću i srpskom prijatelju, Albancu Esad-paši za njihov nikada ostvaren projekat “Jadranske pruge” na istoj trasi. Ali bolje je da ostane bez istorijske patetike i da služi onoj svrsi zbog koje je i napravljen – brzom, bezbednom i neometanom kretanju ljudi i robe između dve bliske države. Tako ga, barem, vide lideri Srbije i Albanije u 21. veku i zato ima šansu za uspeh.\nPrevious Previous post: Velika bugarska promocija Zakona Magnitskog\nNext Next post: BITLSI I TAMO DALEKO U DUETU – Britansko-Srpski New deal


Fenomenalna akcija EON paketa za sve nove korisnike - Akta.ba\n18.02.2020 13:00:34 / Izvor: Akta.ba\nSamo do kraja februara svi novi korisnici imaju priliku da iskoriste fenomenalnu promo akciju 6 mjeseci po 1 KM za sve EON pakete na Telemach mreži ili izvan nje preko bilo kojeg interneta.\nFenomenalna akcijska ponuda u vaš dom donosi:\nUz EON pakete uživajte u najkvalitetnijem i raznovrsnom TV sadržaju Nova BH, Nova HR, Nova S, N1, Nova Sport, u svim Sport Klub kanalima, CineStar TV Premiere, Pikaboo, dok Pink i Arena Sport kanale gledajte u promotivnom periodu od 24 mjeseca. Također, uživajte i u nevjerovatnim brzinama interneta i fiksnoj telefoniji nove generacije.\nNovi korisnici koji su izvan Telemach mreže, a odaberu neki od EON TV paketa mogu također da uživaju u TV sadržaju iz Telemach ponude. EON TV paketi dostupni su preko bilo kojeg interneta bilo gdje u BIH, a uz njih stiže i napredni EON Smart Box, korisnici EON Full TV i EON Premium TV paketa dobijaju EON Smart Box besplatno na korištenje, uz priključnu taksu od 40,00 KM.\nKorisnici EON Light TV paketa imaju mogućnost korištenja EON Smart Box-a uz priključnu taksu od 80,00 KM i mjesečnu rentu od 5,00 KM.\nNovi korisnici u Telemach mreži koji se opredijele za EON Full Duo, EON Premium Duo, EON Full ili EON Premium paket dobijaju bez naknade revolucionalni EON Smart box koji svaki TV pretvara u Smart TV.\nUživajte u slici i zvuku visokog kvaliteta, naprednoj funkciji vraćanja TV sadržaja do 7 dana unazad, YouTube sadržajima, popularnim igricama koje možete igrati na svom TV uređaju, kao i bogatom EON Video klubu sa preko 16.000 atraktivnih naslova. Pored toga, EON platforma omogućava gledanje sadržaja na bilo kojem mobilnom uređaju, tabletu ili računaru.\nDetaljne informacije o cjelokupnoj akcijskoj ponudi možete pogledati OVDJE.\nPored akcije za nove korisnike, svi postojeći korisnici prelaskom na EON pakete, koji u sebi sadrže televiziju, internet i telefoniju, mogu da uživaju u bogatijem sadržaju po cijeni paketa koji trenutno koriste do 12 mjeseci.\nIskoristite fenomenalnu akciju do kraja februara.\nTAGOVI: Telemach EON paketi Telemach mreža


Održana radionica o Reformskoj agendi sa predstavnicima Kantona i Brčko distrikta | Ministarstvo finansija Kantona Sarajevo\nOdržana radionica o Reformskoj agendi sa predstavnicima Kantona i Brčko distrikta\nUred specijalnog predstavnika Evropske unije i Delegacija Evropske unije u Bosni i Hercegovini su održali radionicu sa predstavnicima Kantona i Brčko distrikta 28. aprila u Sarajevu, pod naslovom “Provedba Reformske agende, praktična razmatranja“.\nRadionica je održana u kontekstu pojednostavljivanja procesa provedbe Reformske agende na svim relevantnim nivoima vlasti. Značajna provedba Reformske agende predstavlja jedan od tri ključna uslova pri ocjenjivanju zahtjeva Bosne i Hercegovine za članstvo u EU.\nZamjenik koordinatora projekta i stručni savjetnik u Ministarstvu finansija Kantona Sarajevo, Nihad Šeta, je na direktnom primjeru predstavio u kontekstu pojednostavljivanja procesa provedbe Reformske agende , Projekat o poboljšanju poslovnog okruženja i pojednostavljivanju administrativnih procedura za investitore, koji Kanton Sarajevo provodi u saradnji sa Međunarodnom finansijskom korporacijom (IFC) i Britanskom ambasadom od novembra 2015 godine. Tom prilikom učesnici radionice su upoznati sa dosadašnjim radom na Projektu, trenutnim rezultatima, kao i očekivanim rezultatima koji će za cilj imati značajno ubrzavanje procedura izdavanja urbanističkih, građevinskih, ali i svih drugih dozvola neophodnih potencijalnim investitorima, kao i registracije njihovih predstavništava.\nSavjetnik predsjedavajućeg Savjeta ministara Bosne i Hercegovine, Amil Kamenica, i savjetnik premijera Federacije BiH, Goran Miraščić, su informisali učesnike o iskustvima i napretku u provedbi svojih Akcionih planova, te pružili savjete o tome kako postojeći Akcioni planovi za provedbu Reformske agende mogu služiti kao korisni alati da se mjeri napredak na usklađen način.\nUred specijalnog predstavnika EU i Delegacija EU su iznijeli pregled o trenutnom stanju u dijelovima Reformske agende vezanih za vladavinu zakona, dobro upravljanje i javnu upravu. Naglašena je potreba za bližom saradnjom i usklađivanjem metodologije izvještavanja među različitim nivoima vlasti, da bi se omogućilo praćenje napretka širom zemlje, dok su određeni problemi poput manjka kapaciteta na kantonalnom nivou primljeni k znanju.